open-index/open-wikipedia-markdown huggingface dataset:
雲信路

**雲信路**（）係中國廣東廣州嘅南北走向馬路，喺黃埔區永和街道，北邊喺永和大道開始，一直向南到雲埔四路。

## 概要
全長960米，闊24米，雙向4車道。

## 經過嘅道路
順序從北到南排，**加粗**咗嘅字係主幹道：
* **[[永和大道 (廣州黃埔)|永和大道]]**
* 雲埔五路
* 雲埔四路

## 特色
呢條馬路兩邊主要都係2010年代開發啲樓盤為主，附近都係啲商業地方。
達比克

**達比克**係敘利亞北部一笪地方，喺伊斯蘭教《聖訓》話呢度係審判日之前穆斯林打贏基督徒嘅地方。
馬赫迪

**馬赫迪**係伊斯蘭教教典入面提到將會喺最後審判日之前7年、9年或者19年降臨世間嘅救世主，先知穆罕默德喺《聖訓》入面提過。
塔基亞

**塔基亞**係伊斯蘭教穆斯林為咗保護自己嘅性命或者財產，而去扮信自己唔信嘅教派，或者係自己唔認同嘅嘢，譬如假扮做非穆斯林或者另一宗派嘅穆斯林。
葡萄牙人 (國歌)

《**葡萄牙人**》（葡萄牙文：A Portuguesa），係葡萄牙共和國嘅國歌。歌詞譜自亨利克·洛佩斯·德·孟東薩（Henrique Lopes de Mendonça），由歐弗利多·奇（Alfredo Keil）作曲。由於英國喺19世紀末落最後通牒挑釁葡萄牙，要葡萄牙軍隊退出喺安哥拉同莫三鼻給之間嘅領土，激起咗民族主義嘅熱潮，所以誕生咗呢首富有戰鬥力嘅歌。1910年葡萄牙共和國成立，呢首歌成為國歌。

## 歷史
19世紀末，正值葡萄牙共和運動興起嘅時候，葡萄牙布拉干薩王朝提出咗粉紅地圖計劃，希望佔領葡屬安哥拉同葡屬莫三鼻給之間嘅英國殖民地（即係今日嘅贊比亞全境同今日津巴布韋部份領土），重向本國百姓加重徵稅，作為實行計劃嘅資金來源。

1890年1月11號，英國發出最後通牒，要求葡萄牙全面放棄佢嘅粉紅地圖計劃。之後英方更派軍艦遠赴首都里斯本港口，威脅葡方如果唔下令撤走非洲莫三鼻給同安哥拉之間嘅葡萄牙軍隊，就會對里斯本開火。朝廷喺英國嘅威脅下，唯有應承英方嘅條件。

朝廷被迫接受英國條件呢件事傳出，國內民眾譁然、重發生騷亂；原本因徵稅而仙都唔仙下嘅葡萄牙民眾，對國王不滿嘅程度火上加油；令佢哋對君主起疑，希望推冧王室，建立共和。

共和黨人作家孟東薩有感於此，作咗一首詩，敦促佢嘅同胞為祖國戰鬥（），重透過描寫海軍來稱頌國家，尤其係15到16世紀嘅歷史。歐弗利多·奇（）為首詩作曲，呢首歌即刻得人鍾意，表達咗葡萄牙人對葡萄牙當局向英國人跪地喂豬乸嘅唔啹。

1891年1月31號，共和主義者喺葡萄牙北部城市波圖起革命，高唱呢首歌。後來革命被鎮壓，歌曲亦被取締。1910年10月5號，革命成功推冧布拉干薩王朝，廢除君主制，建立葡萄牙共和國。1911年，呢首歌正式立法變咗葡萄牙嘅國歌。

1999年12月20號，《葡萄牙人》喺澳門嘅國歌地位畀《義勇軍進行曲》取代咗。

## 歌詞
呢首歌嘅歌詞淨係包含孟東薩原詩入面嘅第一段同重句，之前原詩嘅第二同第三段都冇納入歌詞入面；而歌詞重句入面嘅第五句係，意思係「冒住炮火前進，前進！」；但原詩係，意思係「冒住英寇前進，前進！」。

## 睇埋
* 葡萄牙國歌--葡萄牙人
* A Portuguesa - 葡萄牙政府網站 （葡萄牙文）

* Hino Nacional - 慶祝葡萄牙共和國成立一百週年網站 （葡萄牙文）
有病有真相

《**有病有真相**》（**Talker: Health Attention**）係香港電視娛樂製作嘅清談節目，2017年10月2號到2019年4月22號逢禮拜一23:30-00:00（晚吹時段）喺ViuTV播出，總共78集，主持係陳啟泰（第1至72集）、英健朗（小占）、李蔓瑩（第1至38集、第44至78集）、胡希文（第39至40集）、趙詠瑤（第41至43集）、譚凱倫（第73至74集、第78集）、曾贊學（阿神，第76至78集）。節目用健康同唔同病痛做主題。

## 新春特別版
*2018年2月19號嗰集因為喺大年初四播撞正新正頭，所以改名叫《**有狗有福相**》（**Talker: Lucky Healthy Doggies**），用寵物狗健康做主題，唔計入正式集數。
*2019年2月4號嗰集因為喺大年三十播撞正新正頭，所以改名叫《**口福有真相**》（**Talker: Just Eating Right**），用過年飲食健康做主題，唔計入正式集數。

## 每集一覽
### 2017年

### 2018年

### 2019年

## 節目調動
*2018年1月1號：由於直播特備節目《2017年度叱咤樂壇流行榜頒獎典禮》，所以暫停播映一集。
*2018年12月31號：由於直播《交通銀行香港除夕倒數》，所以停播一集。

## 出面網頁
*ViuTV：晚吹 - 有病有真相
*ViuTV：晚吹 - 有狗有福相
*ViuTV：晚吹 - 口福有真相
Trip精

《**Trip精**》（**Talker: Tripper**）係香港電視娛樂製作嘅清談節目，2017年10月3號到2018年7月31號逢禮拜二23:30-00:00（晚吹時段）喺ViuTV播出，主持係蔡嘉欣（嘉欣）、梁嘉銘（Ming仔）、陳國熙（Jerry C），演出者劉思美（Emily Lau）。節目用遊埠做主題，教觀眾用最少時間同最低價錢，玩盡最多地方。最後三集更由三位主持各自去外地拍片介紹。

## 每集一覽
### 2017年

### 2018年

## 節目調動
*2018年7月3號：由於直播2018年FIFA世界盃16強賽，所以停播一次。

## 出面網頁
*ViuTV：晚吹 - Trip精
月巴大作戰

《**月巴大作戰**》（**Big Man**），係香港電視娛樂製作嘅真人騷節目，由2017年9月30號到12月2號，逢禮拜六23:00至23:30，喺ViuTV播映。節目名「月巴」即係「肥」，講到有班肥佬組成一隊波，用三個月時間改頭換面，最後成功減肥。

## 每集一覽

## 出面網頁
*ViuTV：月巴大作戰
細路義工隊

《**細路義工隊**》（**V Kids**）係香港電視娛樂製作嘅兒童節目，2017年10月1號開始逢禮拜日喺17:30-18:00喺ViuTV播，主持係朱汶欣。節目會介紹香港嘅細路義工隊。

## 每集一覽

## 出面網頁
*ViuTV：細路義工隊
時空旅人 (電視節目)

《**時空旅人**》（**Time Traveler**），係香港電視娛樂製作嘅遊埠節目，2017年9月23號到12月16號逢禮拜六22:30-23:00喺ViuTV播，總共12集，由和泉素行、陳俞希、吳蚊蚊、黃奕晨主持。節目主持會攞住幾十年前嘅絕版旅遊書，跟住書入面嘅資訊計劃旅程。

## 每集一覽

## 節目調動
*2017年10月14號：由於播特備節目《ViuTV 2018》，所以暫停播映一集。

## 出面網頁
*ViuTV：時空旅人
藍絲帶

**藍絲帶**係藍色嘅絲帶，有好多唔同嘅意義同象徵。

## 定義
### 國際
#### 意義
喺網上，藍絲帶係電子前哨基金會（EFF）1996年畀嘅一個定義，作為表示互聯網自由，反對網絡審查嘅宣示，支持互聯網嘅言論、出版同結社自由。

挪威癌症協會（NCS）每年11月會搞藍絲帶運動，以提高人對前列腺癌認識。

19世紀中開始，巴黎洗禮禮服上面，男仔要帶上藍絲帶，而女仔就用粉紅色絲帶。

澳洲、新西蘭地區，安全座椅有時又叫做「藍絲帶座椅」。由於藍色同澳大利亞右翼自由黨有關，因此安全勞工席位相對叫做「紅絲帶席位」。

俄羅斯聖彼得堡，細路用白色葬禮裹屍布都有藍配色緞帶。

#### 公司
意大利佩羅尼啤酒廠啤酒Nastro Azzurro，指意大利SS Rex由1933年至1935年品牌Blue Riband。

1940年代開始，華納兄弟為減少成本，開始根據新計劃重新發行積壓彩色漫畫，則為Merrie Melodies “Blue Ribbon”重新發行。對於重新發行，原標題序列已改。

「藍絲帶燒烤」係波士頓郊區兩家餐館，同埋一間餐飲服務連鎖店。

Pabst Blue Ribbon Beer（帕布斯特藍絲帶啤酒）個名最初（1882年至1916年之間）係包裝上有條藍絲帶。

「藍帶」係聯合利華旗下、澳洲一個雪糕牌子名。

### 香港

喺香港，藍絲帶係「反對和平佔中」嘅象徵。事後，凡指高調表示「撐警」而且係無條件支持香港警察，親中派立場大致同五毛黨同埋中共一致，可以稱為「深藍」、「港共」，同埋左派。有部份藍絲的確有有關政治背景，例如遭指控由中聯辦或建制派操作，同埋全國政協、中國企業身份。「香港修例風波」時，重新受到其他人關照。

而當中派別由特首梁振英同埋中聯辦張曉明時代最初已經出現，最早時叫做「梁粉」。梁粉即係梁振英政府粉絲（支持者），明顯帶有強烈而極端嘅個人崇拜情緒，生活政治化。例子有愛字頭、培字頭等等同埋其他西契黨。自2014年以上社運開始後，佢成班都帶頭反對，俾定性做紅底或者係深藍。而成日游走唔同立場但唔係「中立（綠絲）」或者唔係「泛民社運支持者（黃絲）」，即係「淺黃淺藍」鬼頭仔或變色龍。

## 註


## 參考

*
藍絲

**藍絲**可以指：
*香港反佔中開始用藍絲帶做標記，指無條件支持差人同埋政府嘅親中派人士，到反修例運動時再次受到關注。
*衛斯理小說系列角色，全名何藍絲。
政客

**政客**同**政棍**都係用嚟稱呼從政者嘅貶義詞；前者指係政治呢行嘅過客，以此弁取私利；後者專指喺政治界成日棍人嗰班友。
## 相關嘢
*政治人／政治人物／政治人士／從政者
*政治家
## 參考表
香港管理專業協會李國寶中學

**香港管理專業協會李國寶中學**（）係香港一間無宗教背景嘅 Band 1 直接資助英文中學。2000年9月由香港管理專業協會（HKMA）創校。

## 歷任校長

李國寶中學創校至今短短25年經歷左九位校長，平均每任任期為2.78年，其中包括：

龐永欣博士 (2002 - 2007)

貝禮高先生 (2007 - 2014)

羅紹榮先生 (2014 - 2016)

張翠珊女士 (2016 - 2022)

黃菱茵女士 (2022 - 2024)

莫一帆先生 (2024 - 現任)

## 歷任副校長/助理校長

溫婉明女士 (? - 2012; 榮休副校長)

貝禮高先生 (? - 2007)

張翠珊女士 (2009 - 2016)

薛崢女士 (2012 - 2024)

Ms Ho, Ka Man Karen (? - ?)

袁美玲女士 (? - ?)

高國榮先生 (? - 2024)

蔡錦濤先生 （？ - 2024）

陳德先生 (2024 - 現任)

林泳秀女士(2024 - 現任)

## 特色
有大約20% 非華裔學生入讀。外籍教師佔老師總數15%。

## 學科
多數科目英文授課，除法文科同中文、中史。中一至中三級中國語文科及中史用粵語及普通話、中四至中六級中文用粵語教，同中史唔係用外語教學。

## 設施
2000年啟用，校舍屬新型「千禧校舍」，佔地8000平方米，樓高8層。課室30間，擁有一個多用途禮堂、兩個圖書館、16間特別用途室、4間多媒體學習室（當中包括一間Mac Lab）、小食部、網球場、籃球場同足球場。

## 課外活動
學生須選擇40多種課外活動中最少一項，選擇有： 
*運動項目：攀石、行山、體育舞蹈、球類活動；
*制服團隊：香港航空青年團，香港紅十字會；
*音樂項目：銅管樂隊、敲擊樂、手鐘、薩克管、單簧管；
*興趣項目：日語、韓語、藝術、棋藝、Coding、校園電視台、舞蹈、行山、卡牌、懷天義工組、家政、魔術、野外定向、咖啡、閲讀、3D模型；
*學術項目：英文、中國文化、數學、法文、科學。

## 名人
*李國寶
*田北辰

## 參考

## 出面網頁
*香港管理專業協會李國寶中學 學校網頁
*香港管理專業協會李國寶中學 Facebook網頁
*家庭與學校合作事宜委員會：中學概覽 - 香港管理專業協會李國寶中學
文憑工廠

**文憑工廠**，又叫**野雞大學**，係指無官方機構承認嘅學府，佢哋頒嘅學位或者文憑通常都係學生（客人）畀錢去買，亦唔受社會承認。

## 法律問題
無論知情與否，部份國家會將使用假文憑，視為嚴重道德或法律問題，如仿冒偽造學歷可被控虛假文書刑事罪行。

## 履歷問題
為防請到學歷有問題嘅員工，企業會審核履歷資料，並參考THE-QS世界大學排名等全球知名大學排名，用以篩走學店同野雞大學文憑人士，甚至會進一步向校方求證學歷真偽。

*美國未受承認嘅學術認證機構名錄
*美國未獲學術認證嘅高等教育院校名錄

## 相關政治事件

### 香港相關
*香港政治人物學歷爭議：喺香港政界，唔少選民會留意政治人物嘅學歷，但亦有啲親中派嘅政治人物，學歷上有所爭議，甚至被視為喺文憑工廠攞到呢啲學位証書。
*國力書院
*亞洲知識管理學院
賈靜雯

**賈靜雯**（；；）係臺灣嘅女演員同主持人，1990年因為拍咗愛之味屬下嘅妞妞甜八寶廣告先至踏入演藝界，隨後喺華視做過兒童節目嘅主持人而成為臺灣嘅名女演員。

## 生平
賈靜雯喺1974年喺臺灣臺北出世，16歲嗰時俾星探發掘咗佢去拍愛之味屬下嘅妞妞甜八寶廣告先至踏入演藝界，同年亦開始喺華視屬下嘅劇集——《佳家福》而出鏡。隨後亦拍咗《母雞帶小鴨鴨》同《又凉又暖的季節》。雖然1993年跟阿爸去咗中國大陸嘅天津，重考入咗南開大學東方藝術系搞進修重考入埋北京電影學院。雖然會有機會成中國大陸屬下藝人，但因為阿爸經商肥佬令家庭經濟狀況惡化令佢要返去臺灣繼續發展，隨後亦先後拍過《那一年我們都很酷》、《我的爸爸是主播》、《水晶花》、《情愛紅塵》、《碧海明月心》、《四千金》、《施公奇案之玉簫神笛》、《天使夜未眠》、《明天有你》等好多部影視作品。尤其《四千金》呢部重攞埋金鐘獎屬下嘅戲劇類最佳新人獎。喺1999年拍嘅《七世夫妻之梁山伯與祝英台》亦攞咗民視嘅收視冠軍，連2000年嘅《飛龍在天》都唔例外。2001年開始加盟娛樂節目之後將重心轉向中國大陸市場，之後先後拍咗《大漢天子》、《倚天屠龍記》、《超人氣學園》、《至尊紅顏》、《神醫俠侶》、《布衣天子》呢啲劇集。2003年俾英國雜誌《男人幫》列咗佢做全球百大性感靚女（亞洲區）第一，但第二年因為佢生孲𤘅子等個人原因而好少喺演藝節目入面出現直到2005年先至重返娛樂界做拍戲嗰行。

從2012年開始，佢出咗第一鉼個人樂帶——《Make a Wish》重同馬德鐘一齊，拍咗《同在屋檐下》劇集。之後亦先後拍咗《幸福稍後再播》、《我愛你愛你愛我》、《宮鎖連城》、《天龍八部》、《十七歲》、《隱形的翅膀》呢啲劇集。綜藝節目方面，佢先後做過《旗開得勝》同《綜藝戰艦》嘅主持，亦做過《康熙來了》同埋《女神的新衣》、《The Amazing Race深圳衛視版》呢啲綜藝節目嘅嘉賓。尤其喺2017年，佢同修杰楷一齊搭檔，攞咗深圳衛視節目——THE AMAZING RACE第四季嘅總冠軍兼末代冠軍。

## 獲獎記錄
賈靜雯積累入行多年以嚟嘅演出經驗，喺2019年憑臺劇《我們與惡的距離》攞到視后，之後亦接拍Netflix所製作嘅網絡劇集《罪夢者》。

## 參攷

## 出面網頁
* 
* 
* 
* 
* 
*
國力書院

**國力書院**（後來改名做**培領書院**），因醜聞出名，疑親建制人士主導證書工廠。佢自香港代辦菲律賓比立勤國立大學，太歷國立大學海外課程，涉嫌為部分申請人偽造文書，以助客戶偽造修業期，取得該等菲律賓大學學士、碩士，同博士學位，被揭發香港嶺南大學好多高層都有份做國力管理層。

## 醜聞
**國力書院偽造文書醜聞**，涉及多所接受大學教育資助委員會資助香港大專院校、香港警察同TVB藝人蔡思貝等人。喺2010年，一批只得中學學歷嘅警員之後經國力書院報讀學位課程嘅學生攞到學位後畢業，亦得到警隊刊物《警聲》報導。

2015年11月，蘋果日報踢爆嶺南大學協理副校長兼總務長夏迪星（Herdip Singh）份博士論文涉嫌抄襲，並牽扯揭發嶺南大學校董李以力開設國力書院實為「博士工廠」，涉嫌買賣學位。

## 外部連結

* Facebook 專頁
* 官方網頁

## 睇埋

* 陳勤業 － 涉及人物之一
* 李仕光 － 涉及人物之一，當時係香港公開大學李嘉誠專業進修學院高級課程經理，被指未經公開大學同意幫國力書院招生。

## 攷
社會運動

**社會運動**，簡稱**社運**，係社會入面有一班人用建制外嘅策略，去改變現有建制，嚟推動或者阻止社會變革。

## 行動
通常人民有下面幾種社運方法，向政府表達強烈信息。
*簽名運動，或民間公民投票。
*遊行示威。
*罷工罷市罷課。
*佔領街道同貼大字報等。

再嚴重就係革命邊緣，暴動等：如列寧革命暴力、意大利向羅馬進軍。

## 例子
*五四運動
*八九民運
*省港大罷工
*香港佔中
*維園六四燭光晚會
*七一大遊行
*反送中遊行
向羅馬進軍

**向羅馬進軍**（），又叫**進軍羅馬**，係1922年10月28號喺意大利王國發生嘅社會運動，意大利民權民主進程其中一個重要歷史步驟，亦都係當時國家法西斯黨成功奪取意大利政權嘅標誌。

墨索里尼得到意大利軍隊、商人階級同右翼人士支持，向皇帝同建制派示威。佢唔滿意1921年意大利國會選舉中法西斯黨淨係得2個議席，因為噉號召咗30000人（俗稱黑衫軍）入羅馬示威，事件令墨索里尼成為首相，同時顯示好多人共同支持法西斯黨，令全世界瞭解到佢並唔係靠關係成功奪權。
頂好 (花生醬)

**頂好牌**（）係起源自美國嘅一隻花生醬牌子，1932年開始賣，牌子幾次轉手，最近一次係2013年由聯合利華賣畀荷美爾。
約翰 (英王)

英王**約翰**（，）係英倫國王，1199年到1216年在位。佢係亨利二世第五個仔，但係佢父王已經封曬所有領地畀佢啲阿哥，無得封畀佢，所以有個朵叫「**無地王**」。
愛德華一世

英王**愛德華一世**（，）係英倫國王，1272年到1307年在位，任內成功征服威爾斯，亦差啲就可以征服蘇格蘭。
鑊耳屋

**鑊耳牆**（）係嶺南建築傳統民居嘅一種山牆，有呢種山牆嘅屋叫**鑊耳屋**（）係嶺南建築傳統民居嘅代表。多數用青磚、石柱、同石板砌出嚟，外牆有啲花同雀仔嘅圖案，因為佢哋埲山牆形狀似鑊耳，所以亦叫做「鑊耳屋」。嶺南北部嘅客家地區興嗌佢做「**雲牆**」或者係「**茶壺環**」。鑊係古一種大鍋，所以鑊耳牆有時又會畀人嗌做「鍋耳牆」。

## 建築特點
鑊耳牆好似大明嗰啲官帽嘅兩隻耳仔，有「獨佔鰲頭」咁嘅意思，淨係得有功名嘅鄉村先至有資格用，所以亦都係嗰時啲人家境殷實嘅象徵。鑊耳屋用嘅材料好講究，而且造工精細。例如係鑊耳屋用嘅青磚，以打磨嘅水磨青磚為上乘，如果唔係有啲錢嘅人家，係用唔起住唔起嘅。又例如係屋兩邊嘅鑊耳，佢哋結構由簷口至個頂用兩排瓦筒壓頂並用灰塑封好，處理收口嘅工藝，係成座建築工程入面難度最高，造價最貴嘅地方。

鑊耳狀嘅建築有防火，通風性能良好呢啲特點。火燭嗰陣，高聳嘅山牆可以阻止火勢蔓延同入侵；有微風吹嗰陣，山牆可以擋啲風入巷嗰度，進而通過門同窗流入屋度。民間重有「鑊耳屋」蘊含富貴吉祥，豐衣足食嘅講法。鑊耳屋以廣府風格嘅民居建築為主要嘅代表，但係潮汕、客家嘅民居建築都有類似嘅鑊耳山牆。

由正面睇兩埲高聳嘅牆呈鑊耳咁嘅形狀，由側面睇就似個「凸」字，睇得出嗰時珠三角古居民嘅建築風格。當時嘅順德重有一種以蠔殼砌牆嘅居屋，而嗰頭間唔中亦都有啲用蠔殼代替青磚起嘅鑊耳屋－廣州海珠區嘅黃埔古港同小洲村就有啲咁嘅建築物。

## 圖庫

File:Minister Hall in Canton.JPG|廣東花縣嘅資政大夫祠：每間屋屋頂嘅邊緣度都有對鑊耳凸咗出嚟。
File:GamLeonWuiGun.jpg|"Gam Leon Wui Gwun" in Gwongzau.|廣州錦綸會館又係有對鑊耳。
File:HK Shatin TsangTaiUk.JPG|香港沙田嘅曾大屋；佢屋頂嗰度都有對鑊耳形嘅牆。
File:FSWongFeihungMusium.jpg|佛山黃飛鴻紀念館
File:Oystershellhouse.jpg|用蠔殼砌牆嘅鑊耳屋


## 睇埋
*嶺南建築

## 攷
愛德華三世

英王**愛德華三世**（，）係英倫國王，1327年到1377年在位，任內發動對法國嘅百年戰爭。
亨利六世 (英倫)

**亨利六世**（，）係英倫國王，1422年到1461年頭一次在位，之後畀愛德華四世奪位，到1470年到1471年第二次在位，但最後畀愛德華四世奪位同埋殺咗。
愛德華四世

**愛德華四世**（，）係英倫國王，1461年由亨利六世奪位，在位到1470年畀亨利六世奪返位，但1471年佢殺咗亨利六世後第二次奪位，在位到1483年。
愛德華五世

英王**愛德華五世**（，）係英倫國王，1483年在位，在位兩個半月後被指係父王愛德華四世嘅私生仔而被奪權，隨後佢同佢細佬理察都失蹤咗，傳聞話係繼位嘅阿叔理察三世殺咗佢哋。
理察三世

**理察三世**（，）係英倫國王，1483年繼位，1485年喺亨利都鐸嘅起義中戰死，葬咗喺李斯特，其後遺體唔見咗近五百年，到2012年至揾得返，2015年重新安葬喺李斯特座堂。

佢係約克王朝（金雀花王朝其中一個分支）最後一位國王，佢死後由亨利·都鐸繼位，成為亨利七世。
約翰

**約翰**（）係個男仔名，亦係Johan同Johann兩者嘅統一譯法。兩者源自希伯來文。其中：

Johan（，，）雖然源自單詞「」嘅縮寫，意思係「上帝係有禮貌」噉解，但講希伯來話啲人用佢做姓氏比較少見。喺馬來話可以解釋做「冠軍」噉解，馬來話區多數用佢做人名。

Johann（，）源自單詞「」嘅縮寫，意思係「上帝好寬容」噉解。喺英文同其他拉丁系語族都衍生過「Johannes」同「John」嘅變形。

## 出名嘅人
;Johan
* 約翰一世 (瑞典)
* 約翰二世 (瑞典)
* 約翰三世 (瑞典)
* 約翰·奧斯卡·史密夫：挪威天主教領導人。
* 約翰山塔納：委內瑞拉棒球員。
* 約翰華堡：退役嘅瑞典游水運動員。
* 約翰范德韋德：退役嘅荷蘭單車手。
* 約翰尼斯根斯：荷蘭足球員。
* 約翰諾伯：瑞典作家。
;Johann
* 約翰福斯特：德國作家。
* 約翰哈里：英國作家同新聞記者。
* 約翰扎高：法國電單車選手。

## 睇埋
* 莊 (外文人名)
* 約翰尼斯

類:希伯來文人名
類:馬來文人名
類:德文人名
岐阜城

**岐阜城**，原本叫**稻葉山城**，係日本一座城堡，喺岐阜縣岐阜市，古時屬美濃國，1201年起。
熊本城

**熊本城**，又叫**銀杏城**，係日本一座城堡，喺熊本縣熊本市，古時屬肥後國，1467年起。
江戶城

**江戶城**，又叫**江城**、**千代田城**，係日本一座城堡，喺東京都千代田區，古時屬武藏國，1457年起。呢座城堡本嚟係江戶幕府將軍住嘅地方，1869年明治天皇由京都搬入，改做而家嘅皇居。
大阪城

**大阪城**（），又叫**金城**、**錦城**，係日本一座城堡，喺大阪府大阪市，古時屬攝津國，1583年起。如今喺大阪城公園內。

呢城係關白豐臣秀吉住嘅，佢死咗之後，德川家康有勢，同豐臣秀賴佢哋喺呢度最後一戰，德川家滅嗮豐臣家之後，江戶幕府用呢座城嚟控制西日本嘅大名。

一開始係叫「大**坂**城」，但係喺1870年，明治維新嗰陣，有人話「坂」字拆出來就係**士反**，畀人諗到「武**士**作**反**」，佢哋好避忌就改成而家嘅「大**阪**城」，而家人寫「大坂城」嚟區別歷史。
二條城

**二條城**，正式名**元離宮二條城**，係日本一座城堡，喺京都府京都市，1603年起，德川家康住過。
岡山城

**岡山城**，又叫**烏城**、**金烏城**，係日本一座城堡，喺岡山縣岡山市，古時屬備前國，1346年起。
第3屆阿富汗總統選舉

**第3屆阿富汗總統選舉**響2014年4月5號同6月14號舉行。

## 背景
呢次選舉有一千二百萬名選民，為咗確保選舉公正、防止舞弊，獨立選委會響外國買咗有條碼嘅選票，同時響意大利訂咗一批一個禮拜都洗唔甩嘅油墨，以便響選民隻手到做記號，防止有人重複投票。

根據憲法，已連任兩屆嘅時任總統卡爾扎伊唔得參加，所以呢次係阿富汗響2001年推翻塔利班政權之後，首次以民主方式移交政權，加上以美軍為首嘅國際安全部隊即將撤離，選舉將會影響阿富汗內政、外交發展，備受國際高度關注。

選委會又話，全國七千幾個票站，有近一成因暴力威脅開唔到，唔少都係塔利班最活躍嘅東部選區。而塔利班又響選舉之前講過會以暴力抵制選舉，票站同選民都係襲擊嘅目標。佢哋自3月以嚟已經發動多宗襲擊，當局派出超過三十五萬士兵同警察維持治安。

## 過程
投票響當地時間朝早七點開始，首都喀布爾唔少選民無懼塔利班同大雨，一早到票站排隊投票，迎接阿富汗新嘅歷史起點。

## 候選人
今屆選舉一共有八個候選人，當中以最大反對黨民族陣線領導人、前財長加尼、前外長拉蘇爾嘅呼聲最高。

## 民意調查
輿論預測，阿卜杜拉阿卜杜拉有三成支持率，領先其他對手。

## 後續
6月舉行嘅第二輪投票，有份參選嘅阿卜杜拉阿卜杜拉話選舉舞弊，拒絕承認結果。最後，經美國斡旋，加尼同阿卜杜拉阿卜杜拉達成分享權力協議，同意由加尼出任總統，阿卜杜拉阿卜杜拉出任政府長官。

9月29號，宣誓儀式響首都喀布爾嘅總統府舉行，多國代表同卸任嘅卡爾扎伊亦有出席。加尼同兩個副總統同做政府長官嘅阿卜杜拉阿卜杜拉一齊宣誓。

## 分析
### 選前
預計冇單一候選人可以攞到過半數選票，選舉好大機會要進入第二輪投票，由攞到最多票數嘅兩位候選人再決高下。

外界擔心，可能要到10月先能夠選出新總統。如果再有咩差池，可能會影響同美國簽署雙邊安全協議。有關協議關乎北約部隊今年撤軍之後，美國駐兵人數同權利，卡爾扎伊因為同美國翻面，一直拒絕簽呢份協議。所有總統候選人承諾，一旦贏出，會同美國簽署協議，確保2015年重有成萬美軍駐守，幫手穩定局勢。

### 選後
預料加尼上任之後，治安仍然係一個難題，響就職禮期間，總統府同機場之間嘅一段主要道路，先後發生兩次路邊炸彈爆炸，導致十幾人死傷。

## 攷

03
類:2014年選舉
日本城堡

**日本城堡**，日文就噉叫**城**，係古時日本大名起嚟住嘅城堡，主要用木頭同石頭去起，出面由城門同城牆包圍。
平城京

**平城京**係日本奈良時代嘅京城，喺而家奈良縣奈良市。京城參考大唐都城長安同北魏都城洛陽去起。
## 睇埋
*平城宮
*羅城門

類:奈良縣
平安京

**平安京**係日本平安時代到江戶時代嘅京城，喺而家京都府京都市。呢個京城係日本史上最耐嘅京城，由794年用到1868年，用咗超過一千年。
## 睇埋
*羅城門
平城宮

**平城宮**係日本奈良時代嘅京城平城京嘅宮殿，喺而家奈良縣奈良市，自從遷都平安京後荒廢，去到近代發掘返遺跡，1998年做咗世界遺產。

類:亞洲世界遺產
羅城門

**羅城門**，又叫**羅生門**，係日本古代京城平城京同平安京嘅其中一道城門，起喺京城嘅正南面，連住中軸嘅朱雀大路，另一邊係皇宮南門朱雀門。

## 睇埋
*羅生門
大澳棚屋

**棚屋**（），又會嗌做**水上棚屋**、**水棚**、**葵棚**，係香港大嶼山大澳嘅一種特色建築。

## 起源
棚屋起源喺 18 世紀至 19 世紀，已經有成百幾二百年歷史，係嗰頭嗰啲蜑家人漁民發明嘅。因為漁船上面可以用嚟住嘅空間唔多，而蜑家人唔習慣喺陸地上面住，所以就喺岸邊嘅海床上面搭啲棚屋。大澳一涌同二涌嗰柞棚屋有百幾年歷史，而新基棚屋區就由 1920 年代開始慢慢形成。直到 1980 年代初，棚屋嘅數量響政府嘅管制之下先至固定落嚟。

## 結構
棚屋主要用木材同葵葉嚟起，並用木柱將間屋固定喺水面上面，屋側邊就可以泊漁船。多間棚屋連成一排，緊密咁鄰靠住。

早期嘅棚屋主要係以木做支架，屋頂同牆就舖啲葵葉同松皮上去，外形呈半桶形。

## 現況
隨住廿一世紀開始大澳嘅人口減少，唔少棚屋已經荒廢咗。2000 年 7 月大澳重發生咗一場大火，將成差唔多五分之一嘅棚屋燒毀咗。重建嘅棚屋改為用鐵皮同水泥柱起，同昔日嘅有分別。

## 參考

## 睇埋
* 香港建築

## 出面網頁

*離島區議會—離島之旅：棚屋
*香港旅遊發展局：大澳漁村及棚屋
*尋回昔日的香江： 棚屋
*大澳環境及發展關注協會：棚屋污水及消防問題
豆科

**豆科**（；學名：**'），又嗌**蘇木科'''（），係豆目下面其中一個科嘅植物，約莫有751屬同超過19,000個品種。

類:豆目
類:植物科名
豆目

**豆目**（**Fabales**）係被子植物雙子葉植物嘅其中一個目嘅植物，下面有4個科，包括豆科。
菊科

**菊科**（；學名：**）係菊目下面其中一個科嘅植物，約莫有1,911屬同32,913個品種。

類:菊目
類:植物科名
菊目

**菊目**（**Asterales**）係被子植物雙子葉植物嘅其中一個目嘅植物，下面有11個科，包括菊科。
薔薇目

**薔薇目**（**Rosales**）係被子植物雙子葉植物嘅其中一個目嘅植物，下面有9個科，分別係蕁麻科，桑科，大麻科，榆科，鈎毛樹科，八瓣果科，胡頹子科，鼠李科同埋薔薇科。
薔薇科

**薔薇科**（；學名：**）係薔薇目下面其中一個科嘅植物，約莫有91屬同4,828個品種。

類:薔薇目
類:植物科名
志蓮淨苑

**志蓮淨苑**（粵拼：Zi3 nin4 zing6 jyun2；）係香港一個佛教非牟利慈善團體嘅佛廟。佢會定期咁舉行法會。

志蓮淨苑嘅院址係喺香港九龍鑽石山嘅志蓮道五號。嗰棟院寺堂以仿唐原木結構建築為特色，同周圍嘅斧山公園同南蓮園池結合做大型嘅仿唐建築群，係香港嘅特色建築同景點之一。志蓮淨苑亦係香港唯一嘅「女眾十方叢林」，為咗由各地而嚟嘅女性高僧提供修道場所。

## 歷史
響1934年由葦庵法師同覺一法師，喺藍昌源等居士嘅幫手之下，成立咗一所佛教女眾十方叢林，做僧侶清修嘅場地。嗰時好多難民因為國共內戰而走難湧入香港，唔少聚居喺黃大仙同鑽石山嗰頭嘅木屋區，社會福利服務嘅需求好大，所以志蓮淨苑就喺1948年搞義學為啲窮嘅細路仔提供教育，1957年重開埋非牟利嘅孤兒院同老人院，收容啲貧苦無依嘅人。

喺1988年5月，香港政府因為要起大老山隧道而拆咗志蓮淨苑同周邊嘅木屋區，政府嘅市區重整計劃同熱心人士嘅支持（尤其是係藝術界同演藝界），造就咗志蓮淨苑嘅重建計劃，首先就重建護理安老院、志蓮中心，跟手就係佛寺、學校、同蓮苑。志蓮淨苑嘅重建工程喺1989年展開，全部重建工程響2000年5月18號搞掂，並正式咁啟用。


File:Chi_Lin_Nunnery_02.JPG|護理安老院（左）及志蓮中心（右）
File:Chi_Lin_Nunnery_01.JPG|佛教志蓮學校


## 殿堂

志蓮淨苑嘅殿堂係以大唐嘅傳統木構建築做板，採用天然嘅材料，殿堂嘅木構件，都係以榫接嘅方式組合，唔使用釘，比例和諧。殿堂供奉嘅佛菩薩像依據佛經嘅描述，參照盛唐嘅造像風格，厚重端麗，佢哋嘅造型、手印、執持法器都唔同，彰顯諸佛菩薩特有嘅願力同德行。

成個殿堂南、東、西邊設三個大門，分別係「山門」、「東門」同「西門」。整體建築佈局係「三進三重門一院」：

* 第一進（闊66米，深36米）
** 山門
** 蓮池
** 長明燈
** 長廊
** 天王殿
** 鐘樓
** 鼓樓
 
* 第二進
** 大雄殿
** 客堂
** 藥師殿
** 祖堂
** 觀音殿
** 臥佛殿
** 淨土經變圖 

* 第三進 
** 葦公紀念堂/五觀堂
** 法堂
** 藏經樓
** 方丈室
** 念佛堂 

* 一院
** 萬佛塔

## 建築特點
志蓮淨苑用盛唐敦煌莫高窟嘅第 172 窟北「觀無量壽經變」圖做佛寺嘅設計規劃藍本，以中軸線做主體佈局，呈現對稱、均衡嘅唐朝建築風格。小部份嘅建築手法採用日本嘅「和樣」形式。全棟建築物完全以檜木打造，是現在世界上最大的手造木構建築群。「西方淨土變」又會嗌做「阿彌陀經變」，估計係敦煌石窟最早出現嘅經變之一，所謂「經變」，即係將佛經嘅內容「變」做圖畫，甚至係雕塑嘅尊像，「西方淨土變」就係用圖畫嚟描述西方極樂世界。

### 山門
山門又嗌做「三門」，即係三解脫門咁解。為面闊三間進深兩間單檐歇山頂，柱頭用出兩跳五鋪作偷心造，令拱出耍頭上承替木，泥道拱承枋隱刻慢拱，補間用蜀柱承散斗。正面心間開板門，兩盡間施直欞窗。

### 天王殿

天王殿嘅設計參考咗敦煌壁畫同埋日本平等院嘅鳳凰堂。面闊五間重檐歇山頂施鎏金鴟尾，上檐三間，用雙抄雙昂四出跳七鋪作承令拱出耍頭，第三跳計心造，泥道拱承枋隱刻慢拱。心間開板門，兩盡間施直欞窗。副階用材就偏細，出檐短於上檐，心間出單材華拱一跳四鋪作，兩補間均出一跳，補間與柱頭泥道拱連為鴛鴦交首拱。盡間稍間之柱用一斗三升把頭絞項造出昂形耍頭。轉角鋪作均與心間同，角縫出批竹角昂。

### 蓮花池
蓮花係佛教嘅法花，係純淨無染咁解。四個蓮花池係跟住「淨土經變圖」展現嘅阿彌陀佛淨土嘅七寶池同八功德水嚟設計。

### 鐘樓、鼓樓
兩樓皆面闊進心一間，無平座層，上施四角攢尖頂飾寶珠。用雙補間，雙抄五鋪作上承令拱唔出頭。拱眼壁開團窠形氣窗，四壁用直欞窗。

### 大雄殿
大雄殿用山西五台山佛光寺東大殿做板，縮七間做五間，並且用推山延長正脊，單檐廡殿頂上施金鴟尾。斗拱鋪作與佛光寺幾乎全同，不同在補間加添了斗子蜀柱於闌額上承第一層枋，枋間不用散斗。柱頭鋪作為雙抄雙下昂七鋪作令拱替木出耍頭，第二跳計心承泥道拱慢拱，扶壁用泥道拱慢拱合兩組。補間為蜀柱承枋，出兩跳，第一跳承駝峰，第二跳承令拱耍頭。心間石兩稍間開板門，兩盡間係直欞窗。

## 南蓮園池

同志蓮淨苑對應嘅南蓮園池係一座古式園林，面積達三點五萬平方米，山、水、林木同建築小品嘅建設同佈局，都係依照大唐嘅風格，南蓮園池以每年一蚊嘅象徵式收費委託志蓮淨苑管理、營運同保育。除咗咁，志蓮淨苑亦都負責公園嘅設計、監督建造同埋日常維修工作。

## 睇埋
* 日本建築
* 香港建築

## 攷

## 出面網業

*志蓮淨苑官方網站
*志蓮淨苑"木"導賞 綠色廣場
*明報: 志蓮保安和遊人守則
*志蓮投資勁蝕5298萬《明報》2011-03-05
錦葵科

**錦葵科**（；學名：**）係錦葵目下面其中一個科嘅植物，約莫有244屬同4,225個品種。

類:錦葵目
類:植物科名
錦葵目

**錦葵目**（**Malvales**）係被子植物雙子葉植物嘅其中一個目嘅植物，下面有9個科，包括錦葵科。
殼斗科

**殼斗科**（；學名：），又嗌**山毛櫸科**（），係殼斗目下面其中一個科嘅植物，約莫有8屬同927個品種。
白花菜目

**白花菜目**（；學名：**'），又嗌**十字花目'''（），係被子植物門雙子葉植物綱嘅其一目植物，下面有17個科。
無患子科

**無患子科**（；學名：）係無患子目下面其中一個科嘅植物，約莫有138屬同1,858個品種。

類:無患子目
類:植物科名
十字花科

**十字花科**（；學名：）係白花菜目下面其中一個科嘅植物，約莫有372屬同4,060個品種。

類:白花菜目
類:植物科名
唇形目

**唇形目**（；學名：），又嗌**捩花目**，係被子植物門雙子葉植物綱下面一目，有24個科。

## 科
*爵床科 Acanthaceae Juss. (1789), nom. cons.
*紫葳科 Bignoniaceae Juss. (1789), nom. cons.
*腺毛草科 Byblidaceae Domin (1922), nom. cons.
*荷包花科 Calceolariaceae Olmstead (2001)
*香茜科 Carlemanniaceae Airy Shaw (1965)
*苦苣苔科 Gesneriaceae Rich. & Juss. (1816), nom. cons.
*唇形科 Lamiaceae Martinov (1820), nom. cons.
*母草科 Linderniaceae Borsch, K.Müll., & Eb.Fisch. (2005)
*狸藻科 Lentibulariaceae Rich. (1808), nom. cons.
*角胡麻科 Martyniaceae Horan. (1847), nom. cons.
*通泉草科 Mazaceae Reveal
*木樨科 Oleaceae Hoffmanns. & Link (1809), nom. cons.
*列當科 Orobanchaceae Vent. (1799), nom. cons.
*泡桐科 Paulowniaceae Nakai (1949)
*芝麻科 Pedaliaceae R.Br. (1810), nom. cons.
*透骨草科 Phrymaceae Schauer (1847), nom. cons.
*車前科 Plantaginaceae Juss. (1789), nom. cons.
*戴纓木科 Plocospermataceae Hutch. (1973)
*鐘萼桐科 Schlegeliaceae Reveal (1996)
*玄參科 Scrophulariaceae Juss. (1789), nom. cons.
*耀仙木科 Stilbaceae Kunth (1831), nom. cons.
*四核香科 Tetrachondraceae Wettst. (1924)
*猩猩茶科 Thomandersiaceae Sreem. (1977)
*馬鞭草科 Verbenaceae J.St.-Hil. (1805), nom. cons.
海青

**海青**（）可以係：
*海青村，多處
*海青 (服飾)，一種佛教便服
*海青河，拉法河支流
*海青鄉，多處
*海青鎮，山東青島黃島區嘅鎮
*海青鐵路，山東鐵路
*海青工商，位於臺灣高雄嘅市立高級職業學校
*唐津市立海青中學校，位於日本佐賀縣嘅中學
*海東青，猛禽
*海青島街道，遼寧大連金州區嘅街道
*海青天，指海瑞
第2屆阿富汗總統選舉

**第2屆阿富汗總統選舉**響2009年8月20號舉行。

## 結果
阿富汗原本宣佈卡爾扎伊以壓倒優勢贏到第一輪選舉，唔使進入第二輪投票。但係反對派指責首輪投票入面存在舞弊行為。響反對派抗議同埋國際社會關注之下，卡爾扎伊話肯同參加第二輪投票。但阿卜杜拉阿卜杜拉響11月1號宣佈退出選舉，阿富汗選舉委員會隨即宣佈取消第二輪投票。

## 後續
阿富汗總統卡爾扎伊響確定贏出連任之後首次發表講話，話會嚴厲打貪污擊腐敗行為。重話，貪污腐敗已經損害國家同政府聲譽。

## 攷

02
類:2009年選舉
海青村

**海青村**（）係中國村名，可以係：
*吉林省
**吉林市蛟河嘅村，請睇《拉法街道》
**:地名出自佢附近嘅海青河。海青河嘅名係轉音自滿文嘅「寒仲河」，河名原初意思係「獵人用嘅架鑊」。
**:喺當地，「海青」個名有個古仔：宋家屯南邊嘅山頂度，有個人形石頭，啲人嗌嚿石做海青，石人喺晚黑化成生人，擊殺喺當地作惡爲禍嘅妖魔海洪，啲人爲咗多謝佢，就叫村名做海青。
**:清道光十四年（1834年）有劉姓散戶開墾，因爲當地喺座山嘅西南邊，所以初時叫**西南岔**（）。1919年之後開始多人入住，1936年開村，歸拉法村公所管；1945年屬拉法區。1949年村名改叫海青。1954年撤區，屬進步鄉；1959年屬拉法公社嘅進步管理區；1962年設海青大隊；1983年改成村委會。
**松原長嶺嘅村，請睇《海青鄉》
**:當地原本係蒙古人嘅牧場，牧主名叫海青，因爲牧場度有三忽沙丘，當地漢話叫沙丘做「坨子」，所以初時呢度叫**海青坨子**（）。清道光初年，有個叫畢春嘅人來呢處開墾，逐漸成村，村名就沿用返原本嘅土地主人名叫海青。
**長春德惠嘅村，請睇《郭家鎮》
**:喺光緒初年開村。早年間呢度有幾間青色嘅磚瓦屋，所以叫**海青房**（），村名就跟住叫做海青。
*山東青島黃島區嘅村，請睇《海青鎮》
*:村民姓徐，按照族譜《徐氏支譜》，明中葉徐氏十四世徐亮、十五世徐芝桂從而家大場鎮嘅鳳墩搬遷來呢處，初時叫**徐家村**（）。明末，因爲佢大過隔籬啲村，而叫做**徐家大村**（）。1980年中國大陸普查地名時，因爲撞名，而改村名叫海青。

## 出面網頁
*中國國家地名信息庫
第1屆阿富汗總統選舉

**第1屆阿富汗總統選舉**響2004年10月9號。

## 結果
卡爾扎伊攞到五成五選票，遠遠超過其他十五個候選人攞到嘅選票。

## 後續
呢次選舉投票期間曾經有候選人投訴一啲違規，而選委會其中一個發言人話，經過調查選舉入面的確有舞弊，但係唔影響結果。

## 攷

01
類:2004年選舉
第24屆泰國眾議院選舉

**第24屆泰國眾議院選舉**響2011年7月3號舉行。

## 背景
今次選舉會重選五百個議席，其中三百七十五個會由泰國四千七百三十萬個合資格選民投票直接選出。其餘一百二十五個議席就根據攞到幾多政黨票按比例分配，一般預料係執政民主黨同在野為泰黨之爭。

## 候選人
### 民主黨
超過一萬個執政民主黨嘅支持者，冒雨響運動場嘅造勢晚會幫總理阿披實打氣。阿披實呼籲民眾要有明智選擇。

### 為泰黨
挑戰阿披實總理地位嘅係四十四歲英祿，佢雖然係政壇初哥，憑著親和力同埋哥哥前總理他信嘅威望，有望成為泰國首位女總理。佢提出調高最低工資、減稅、平價巴士之類嘅政策，吸引民眾支持。

## 過程
2號下晝六點之後，所有拉票活動都要停止，阿披實同英祿都爭取時間，呼籲選民到時要出來投票。

## 民意調查
當地多個民調話，為泰黨嘅支持率高過民主黨，由前總理他信妹妹英祿為首嘅為泰黨可能會贏出。但係估計兩大黨都攞唔到過半數嘅二百五十席，有可能要拉攏細黨籌組聯合政府。

## 分析
分析預料，如果為泰黨贏出，象徵他信勢力回朝，甚至會畀他信特赦，泰國政局會再次陷入混亂。軍方有可能再次介入干預，令泰國政局再次出現2006年以來嘅混亂局面，當年軍方發動政變，推翻他信政權。

## 攷

24
類:2011年選舉
第25屆泰國眾議院選舉

**第25屆泰國眾議院選舉**響2014年2月2號舉行。

## 背景
總理英祿響反政府示威者要求佢落台嘅壓力下，宣布解散國會提前大選。

1月15號，反政府示威持續封鎖曼谷行動去到第三日，市入面發生多單零星暴力事件。有激進派示威者話，英祿到呢日唔辭職嘅話，就會佔據機場通訊電台同股票交易所。而堅持唔辭職嘅看守總理英祿話，即管面對壓力，2月2日嘅泰國選舉會如期舉行。英祿朝早同七十個代表唔同利益嘅黨派開會。傾選舉委員會提出，將原定2月舉行嘅大選，押後到5月舉行嘅方案。不過選舉委員會只係派代表出席，發起反政府示威嘅人民民主改革委員會同在野民主黨，都冇出席會議。之後英祿話：「政府同選舉委員會都冇權押後大選，而大部分參加會議嘅人都同意如期舉行大選。」

## 結果
2月2號投票日有示威者堵塞道路，阻止選民投票，全國有成五分一選區票站無法運作。

## 後續
2月4號泰國在野民主黨黨魁阿披實話，會要求憲法法院裁定2號選舉違反憲法第六十八條，亦即禁止民眾以唔合憲嘅手段，攞到管治國家權力嘅條文，兼宣佈選舉無效，同時會要求法院解散看守總理英祿所屬嘅為泰黨。另一方面，反政府示威領袖素貼話，將會全面封鎖曼谷，重會派人包圍英祿屋企同仍然運作嘅政府機構。但素貼表明，示威者唔會強行入去建築物入面，又話噉樣做，會令到看守政府對佢哋採取暴力行動。

3月泰國憲法法院宣布，由於2月2號嗰日唔係全國各地選民同時投票，所以今次大選係違憲，所以大選冇效。

## 分析
分析認為，2月大選冇效，政府要再重新訂過新嘅投票日子。國會唔知幾時可以重開，選出新總理同成立新政府。

## 攷

25
類:2014年選舉
污水處理

**污水處理**係處理污水嘅過程，用物理、生物學同化學方式整走污水入面嘅污染物。
## 睇埋
*淨水
高架渠

**高架渠**（）係用高架橋形式去起嘅水渠，主要方便跨過山谷同河道。呢種建築喺古羅馬起咗好多條。
淨水

**淨水**（），又叫**水淨化**，係處理水嘅過程，用物理、生物學同化學方式整走水入面嘅污染物，目的多數係生產食水。

## 睇埋
*污水處理
液體檢測儀

，又嗌或，係種專門用嚟檢測啲人有冇帶咗易燃易爆或有害有毒或帶腐蝕性液體嘅檢測裝置。佢主要用嚟檢查人所帶啲行李入面，若果帶有樽裝或杯裝、罐裝啲液體，佢可以進一步繼續檢查啲液體係唔係存在威脅性。

## 由來
初期好多人流密集嘅公眾場合同機密場所好少對待乘客究竟帶咗啲乜液體，即使係1987年11月29號同1994年12月11號先後爆發嘅大韓航空858號班機失事同菲律賓航空434號爆炸案都冇提到液體安檢嘅行為（除咗1995年1月21～22號間嗰單俾臥底舉報有液體炸彈裝置而穿煲之外）。2001年，由於美國爆出震驚全球嘅911事件發現到係阿蓋達組織所為，重喺2006年8月9號爆出震驚全球嘅跨大西洋航班恐怖襲擊陰謀之後，令美國同加拿大、英國等發達國家開始接受更加嚴格嘅安檢措施，包括將液體安檢列入到巡查範圍。隨後好多國家都一窩蜂噉開始借鑒歐美嘅嚴格安檢措施行為。

期間一直都冇檢查液體嘅相關檢測儀器，直到2009年10月20號，總部喺德國北萊茵－西法倫科隆行政區嘅研發咗種可以喺短時間內查到入面裝嘅係乜液體嘅檢測儀重成功通過相關測試。隨後從2010年開始，逐漸喺各大人流密集嘅公眾場合同機密場所開始用呢套裝置。

## 原理

液體檢測儀嘅主要原理有拉曼光譜、熒光淬滅技術、地面敏銳雷達技術、及介電常數呢四種技術檢測，但多數都圍繞X光斷層影相可以測到待測液體入面嘅導電物質嘅介電常數同傳導率，而得出液體係唔係易燃易爆或有害有毒或帶腐蝕性。佢同待測液體嘅所在容器嘥士、厚度，及檢測儀同容器之間嘅空氣間隙無關。

一般嚟講，若果測到嘅液體係安全嘅，檢測儀着綠燈兼冇聲響、顯示屏會顯示白底綠字或綠底白字嘅剔；若果測到嘅液體係危險嘅，檢測儀着紅燈兼有聲響、顯示屏會顯示白底紅字或紅底白字嘅交叉。

## 應用
液體檢測儀一般喺火車站、機場、地鐵、汽車客運站、港口、領事館、差館、消防局、法院、邊境站、軍隊、監獄、體育場館、戲院、大型會議場所，及部分圖書館、博物館、商場等人流密集或涉及機密嘅有關場所用到。

## 攷

類:保安
類:檢測儀器
水管系統

**水管系統**（）係指配有運輸水或者流體裝置嘅系統，裝置最主要有水管，常見配套有喉嘴、水管配件、水缸。
泵房

**泵房**（），又叫**泵水站**，係種輸水基建設施，用泵將水泵去第二啲地方，主要分做泵食水嘅**食水泵房**同埋泵污水嘅**污水泵房**兩大類。
第15屆日本民主黨黨魁選舉

**第15屆日本民主黨黨魁選舉**響2011年8月29號舉行。

## 背景
民主黨三百幾個國會議員響投票日朝早到東京一間酒店舉行大會選出新黨魁，接替辭職嘅菅直人首相個位。

五個候選人會各自發表十五分鐘政策演講，之後開始投票。如果冇一位候選人攞到過半數選票，就會由攞到最多票嘅兩個人響第二輪投票中到一決高下。

## 候選人
民主黨黨魁選舉確認有五人參選，係歷屆最多人參選嘅一次，爭三百九十八張選票，新黨魁會接任首相，成為日本五年來第六位首相。。

### 野田佳彥
五十四歲嘅野田佳彥，2010年開始做財務大臣，熱愛運動，擅長柔道。最大挑戰就係應對日圓高企問題，曾經入市干預。野田佳彥支持大幅減少國債，同埋加百分之五銷售稅。

響核問題到，佢唔贊成完全唔用核能，認為應該加強核電廠嘅安全監管。

而對華立場強硬，曾經話中國軍力擴張，嚴重威脅鄰國安全，又認為，響日本法律入面，並無戰犯嘅罪名，所以二次大戰入面所謂甲級戰犯，唔係戰犯。

## 結果
### 第一輪選舉
喺第一輪投票，海江田萬里攞到最多嘅一百四十三票，野田佳彥就攞到一百零二票排第二，兩個人會響第二輪投票到分勝負，預計最遲響當地時間下晝兩點會有結果。而原本嘅大熱門，前外相前原誠司只係攞到十四票，排第三。

### 第二輪選舉
野田佳彥響第二輪選舉攞到二百一十五票贏出接任首相。

## 民意調查
民意調查話，攞到民主黨元老小澤一郎支持嘅經濟產業大臣海江田萬里，暫時領先，共同社報道佢已經穩奪一百二十張選票。而最適合接任首相嘅前外相前原誠司，只有五十票左右，佢嘅支持者主要係新贏出選舉嘅後生議員。

## 後續
野田佳彥響8月30號到國會順利成為下一任首相。

## 分析
### 選前
分析認為，由於海江田萬里好難響第一輪投票攞到過半數選票，前原有可能響第二輪投票入面同財務大臣野田佳彥陣營聯手，匯合反小澤選票，反超前海江田萬里。

### 選後
野田佳彥一上台就要應付六大棘手問題。首先係要帶領日本走出地震海嘯之後嘅重建之路，盡快振興國家士氣；重要妥善處理好核危機引發嘅困局，安撫國內擔心嘅情緒；同時要訂出新能源政策，解決能源供應唔夠嘅問題。經濟方面，日圓匯價走勢過強令到日本金融市場容易動盪，另外就係要削減龐大國債，避免過於被動，影響經濟穩定。最後就係要解決人口老化舊問題，訂出適當嘅社會保障政策。有分析話，上面六個棘手問題，唔係一朝一夕可以搞掂，如果唔盡快交出成績，下任首相可能又係一任短命首相。

## 攷

類:日本選舉
類:2011年選舉
人大釋法

**人大釋法**，全稱**全國人大常委會解釋香港基本法**，係中華人民共和國常設立法機關全國人民代表大會常務委員會對最高國家權力機關全國人民代表大會所制定香港特別行政區憲制文件《中華人民共和國香港特別行政區基本法》作出立法解釋。

## 成文法漏洞
中國大陸實行成文法；而香港一直用相對既普通法、衡平法系統，加上成文法作補充其中就有《基本法》。

成文法存在法律漏洞要通過立法、立法解釋或司法解釋上補充。按照《香港基本法》第一百五十八條，第一款規定全國人大常委會對《香港基本法》擁有解釋權，第二款規定人大常委授權香港特區法院審理案件時解釋《香港基本法》。但人大常委幾時會行使解釋權，即涉及第三款內容，有異議。香港法律界認為，按文理解，人大釋法要先由香港特區法院做提請，香港法院提請係人大釋法先決條件；但中共同建制派認為，人大釋法權無人可以限制。

## 釋法問題
大陸法系具有集中化、以立法權為中心，法律學者會將歐陸法系同專制君主制相聯繫；而英美法系將分散化、以司法權為中心常同共和制相聯繫。

香港大學法律學院戴耀廷副教授指，釋法爭議源於中港兩地法制同法律傳統，對法律解釋理解兩極化。香港法院只從法律文本字眼上解釋，但全國人大常委會會考慮中共原意，同參考過法律條文外部資料，或因後續新的情況，為法律條文添加其他意思。 

1997年開始，全國人大常委會曾先後五次對《香港基本法》作出解釋。其中，第一次同第三次由香港特區行政長官提出，第四次由香港終審法院根據《基本法》第一百五十八條第三款提出，而第二次同第五次由全國人大常委會主動釋法。差唔多次次釋法都引起香港人爭議，被認為係破壞香港司法獨立。

## 參考

## 睇埋
* 中華人民共和國憲法
行政

**行政**，係指政策嘅執行，屬三權分立其中一部份。負責行政嘅政府機構叫行政機構。
司法

**司法**，係指維護法律、確保法律被正確執行同解決法律爭議嘅事務，屬三權分立其中一部份。負責司法嘅政府機構叫**司法機構**。

兩種法制對司法嘅範圍有些少唔同：
*大陸法上，司法係指法院或特訂機關依照法定職權同程序，具體適用法律對民事、刑事案件進行聆訊同審判。
*普通法上，司法就係審判、裁決。普通法體制中，法律解釋權由司法部門做，即使憲法，概念上包括《基本法》。
紅鹿

**紅鹿**（***Cervus elaphus***），又叫**歐洲馬鹿**，係鹿科鹿屬嘅其中一個品種，主要分佈歐洲到中亞地區。
石化產品

**石化產品**（），全名**石油化工產品**，係同生產石油相關嘅化學產品，廣義上會包埋其他化石燃料（包括煤同天然氣）嘅產品，主要係烯烴同芳香化合物，可以加工做聚合物，譬如塑膠、人造樹脂、人造纖維、潤滑劑同凝膠。
水塔

**水塔**（），係種儲水嘅塔，入面有個大水缸裝水，多數係用嚟喺接近城市嘅位置儲食水。
郊狼

**郊狼**（***Canis latrans***），又叫**草原狼**、**土狼**，係犬科犬屬嘅其中一個品種，主要分佈北美洲。
美洲黑熊

**美洲黑熊**（***Ursus americanus***），係熊科熊屬嘅其中一個品種，主要分佈北美洲。
河狸

**河狸**，即**河狸屬**（***Castor***），係嚙齒目河狸科嘅其中一個屬，下面有美洲河狸同歐洲河狸兩個品種。

## 睇埋
*河狸壩
天竺鼠

**天竺鼠**（***Cavia porcellus***），又叫**葵鼠**、**豚鼠**、**畿內亞豬**，係豚鼠科豚鼠屬嘅其中一個品種，原產南美洲。
兔屬

**兔屬**（學名：***Lepus***）係兔形目兔科嘅其中一個屬，下面有32個物種，俗稱**曠兔**（英語：**hare**）。中國大陸以及台灣嘅**野兔**都係兔屬物種。香港惟一嘅野兔華南兔已本地滅絕。

## 種
**亞屬 *Macrotolagus*
*** 羚羊兔（*Lepus alleni*）
**亞屬 *Poecilolagus*
*** 白靴兔（*Lepus americanus*）
** 兔亞屬（*Lepus*）
*** 北極兔（*Lepus arcticus*）
*** 阿拉斯加兔（*Lepus othus*）
*** 雪兔（*Lepus timidus*）
** 原真兔亞屬（*Proeulagus*）
*** 加利福尼亞兔（*Lepus californicus*）
*** *Lepus callotis*
*** 草兔（*Lepus capensis*）
*** 黃喉兔（*Lepus flavigularis*）
*** *Lepus insularis*
*** 藪兔（*Lepus saxatilis*）
*** 藏兔（*Lepus tibetanus*）
*** 蒙古兔（*Lepus tolai*）
** 真兔亞屬（*Eulagos*）
*** 西班牙兔（*Lepus castroviejoi*）
*** 雲南兔（*Lepus comus*）
*** 韓國野兔（*Lepus coreanus*）
*** 科西嘉島野兔（*Lepus corsicanus*）
*** 歐洲野兔（*Lepus europaeus*）
*** 格拉納達野兔（*Lepus granatensis*）
*** 東北兔（*Lepus mandschuricus*）
*** 高原兔（*Lepus oiostolus*）
*** *Lepus starcki*
*** 草原兔（*Lepus townsendii*）
**亞屬 *Sabanalagus*
*** *Lepus fagani*
*** *Lepus microtis*
** 印度兔亞屬（*Indolagus*）
*** 海南兔（*Lepus hainanus*）
*** 印度野兔（*Lepus nigricollis*）
*** 緬甸野兔（*Lepus peguensis*）
**亞屬 *Sinolagus*
*** 中國野兔（*Lepus sinensis*）
** 塔里木兔亞屬（*Tarimolagus*）
*** 塔里木兔（*Lepus yarkandensis*）
** 地位未定
*** 日本兔（*Lepus brachyurus*）
*** 衣索比亞野兔（*Lepus habessinicus*）
兔科

**兔**（），俗稱**兔仔**（），係哺乳類兔形目**兔科**（學名：**Leporidae**）食齋嘅脊椎動物。兔係十二生肖之一。

兔科下嘅兔屬（*Lepus*）物種英文稱為**hare**（歐亞）或**jackrabbit**（北美）；（*Pronolagus*）物種稱為red rock hare，（*Caprolagus hispidus*）稱為hispid hare；其他嘅屬種，尤其係（*Oryctolagus cuniculus domesticus*），通常稱為****。

中國冇原生嘅rabbit。明代以前，「兔」專指兔屬物種，包括粵語區嘅原生物種華南兔（*Lepus sinensis*；喺香港已滅絕），所以玉兔、生肖兔嘅原型係hare，唔係rabbit。明代嘉靖年間，家兔（domestic rabbit）引入中國，後來成為大眾最熟悉嘅兔種。

兔仔冇汗腺，所以唔會流汗，耳仔可以散熱，兔仔嘅排尿機制屬於濃縮性，對水分嘅需求比其他動物少，有啲兔仔只要靠青草上嘅露水就得，或者從蔬菜攝取足夠水分，故此好少睇到兔仔喺河邊飲水。兔仔飲太多水個肚會唔舒服。但認為兔仔唔飲水係誤解，若果係豢養嘅寵物兔就一定要飲水，唔係就會同一般動物一樣缺水而死。

兔係全世界除咗大洋洲以外都係原生嘅動物。喺澳洲，家兔嘅引入對當地嘅哺乳動物受到嚴重嘅威脅。

## 屬
*五指兔屬（Pentalagus）
*河兔屬（Bunolagus）
*島兔屬（Nesolagus）
*火山兔屬（Romerolagus）
*短耳兔屬（Brachylagus）
*森林兔屬（Sylvilagus）
*穴兔屬（Oryctolagus）
*沼澤兔屬（Poelagus）
*喜馬拉雅兔屬（Caprolagus）
*紅岩兔屬（Pronolagus）
*兔屬（Lepus）

## 養兔仔
有啲人以為兔仔淨係食紅蘿蔔，其實係錯嘅。養兔仔應該要畀牧草、適量乾糧同埋潔淨嘅食水畀佢哋,亦要俾良好嘅生活環境佢哋。

## 兔形象嘅衍生作品
* 兔女郎
* 賓尼兔
* Moshe Maro
* 《龜兔賽跑》

## 拎
白尾海鵰

**白尾海鵰**（***Haliaeetus albicilla***），係鷹科海鵰屬嘅其中一種雀，主要分佈歐亞大陸北部。
埃及禿鷲

**埃及禿鷲**（***Neophron percnopterus***），又叫**白兀鷲**，係鷹科**白兀鷲屬**嘅唯一一種雀，主要分佈歐洲西南部、非洲中部同南亞。
鬍兀鷲

**鬍兀鷲**（***Gypaetus barbatus***），係鷹科**鬍兀鷲屬**嘅唯一一種雀，主要分佈中亞。

鬍兀鷲個名源自佢睇落有執鬍鬚，所以英文叫**Bearded vulture**，不過受簡化字影響，有唔少人寫咗做**胡兀鷲**。
黃嘴天鵝

**黃嘴天鵝**（***Cygnus cygnus***），又叫**鵠**，係鴨科天鵝屬嘅其中一種雀，主要分佈歐亞大陸北部。
藏羚羊

**藏羚羊**（***Pantholops hodgsonii***），又叫**藏羚**，係牛科**藏羚屬**嘅唯一品種，主要分佈青康藏高原。
兔形目

**兔形目**（**Lagomorpha**），係哺乳動物嘅其中一個目，下面有兔科同鼠兔科兩個科。
甲殼動物

**甲殼動物**，即**甲殼亞門**（學名：），係節肢動物門嘅其中一個分支，包括好多常見水生動物，譬如蟹、海螯蝦、龍蝦、淡水龍蝦、龍蝦仔、藤壺、蝦同磷蝦。

呢啲物種適應非常多種唔同嘅環境，用唔同嘅方式生存，發展得極其相異。有人將佢哋稱為『水中嘅昆蟲』。

其中有67,000個已經被描述物種，大小尺寸範圍從嘅**，到腳長跨度達到同重量達到嘅甘氏巨螯蟹。

## 特徵
正因為甲殻亞門嘅動物係咁多態，因此要搵到一個共同嘅特徵唔簡單。甲殻亞門與（包括六足亞門嘅昆蟲等陸地生活嘅節肢動物）相對比較特殊嘅有佢哋有兩對觸角同適應喺水中生活嘅鰓。不過呢啲特徵實際上係節肢動物一開始公有嘅特徵，六足亞門嘅動物呢啲器官後來變化嘞。另一個古老嘅特徵係甲殻亞門動物分叉嘅腳，咁樣嘅腳喺化石中嘅三葉蟲就已經有。氣管類嘅動物後來冇咁樣嘅腳嘞。幾乎所有嘅甲殻亞門嘅動物都有一種特別嘅幼蟲狀態（無節幼體）。呢啲幼體典型地分三個帶腳或觸鬚嘅節，佢哋嘅無節幼體眼係單數嘅。喺觸角同腳嘅基部甲殻亞門有特別嘅，袋狀嘅排泄器官。此外所有嘅甲殻亞門嘅幹細胞99分裂時嘅特徵相同。

同其他所有節肢動物一樣，甲殻亞門嘅軀幹由幾個節組成。第一個節係頭部嘅口前葉，最後一節係尾部嘅尾板。通過唔同嘅適應方式呢個基本嘅構造方式可以形成非常唔同嘅特別結構。尤其外肢嘅變化可以非常大（比如演化為口器、吸盤同生殖器等非常唔同嘅器官）。一啲節可以融合到一齊形成比較大嘅軀幹部分（體段）。總體嚟講甲殻亞門動物嘅軀幹可以分三個大部分：頭部由口前葉同可能六個節融合而成。胸部同腹部各由唔同數量嘅節組成。胸部同腹部嘅區分主要由外肢嘅組合體現出來。腹部一般冇外肢或只有演變咗嘅外肢。有時頭部同胸部可能都會融合到一齊而組成一個頭胸部。

## 繁殖同發育
甲殻亞門嘅繁殖方式都好多樣，最簡單嘅有將精子同卵子放到水中進行外部受精。但都有通過演變嘅外肢進行體內受精嘅，甚至有一啲寄生嘅甲殻亞門動物嘅雄性退化而棲居喺雌性嘅生殖器內嘅。

甲殻亞門嘅發展過程類似。一般佢哋經歷多個幼蟲期，每次幼蟲期開始時幼蟲通過萌芽產生新嘅節同外肢。除五口綱動物外所有甲殻亞門動物一開始嘅幼體都係典型嘅無節幼體。有啲動物喺卵內度過呢個幼體期。此後唔同綱嘅動物發展出唔同嘅幼體。有啲甲殻亞門經過變態，有啲不變態為成蟲。

## 生活方式
幾乎所有甲殻亞門動物都生活喺水入面，喺海洋同淡水水系中所有嘅生態系統中都有甲殻亞門動物存在。少數物種生活喺陸地上，比如屬於寄居蟹嘅椰子蟹，但呢啲動物至少喺發展期間要依靠水。唯一幾乎完全喺陸地上生活嘅甲殻亞門動物係等足目嘅動物（潮蟲）。

喺水中甲殻亞門生活喺所有嘅生態環境中。好多物種構成遠洋區嘅浮游生物，其他生活喺水底、岩隙、珊瑚礁上或潮汐帶。喺北冰洋同南極洲嘅冰層下面都有好多甲殻亞門動物生存，佢哋構成當地食物鏈嘅最低級。喺大洋底嘅沸泉附近都有甲殻亞門動物生活。有啲甲殻亞門動物寄生於魚、其他甲殻亞門動物甚或脊椎動物嘅體內。

## 演化
同其他節肢動物一樣，甲殻亞門嘅演化過程仲唔係好清楚。唔清楚嘅主要原因在於佢哋嘅甲殻比較難保存為化石。

最早嘅甲殻亞門動物有可能類似於今日生活喺鹽水洞穴中嘅槳足綱，但佢哋冇留低化石。

最早嘅甲殻亞門化石出現於寒武紀。至今已發現嘅有鰓足綱、顎足綱、介形亞綱同軟甲亞綱動物嘅化石。

介形亞綱動物從出現以來就係浮游動物嘅重要組成部分。佢哋嘅殻好多時喺沉積岩中出現，因此係重要嘅指標化石。喺化石中經常出現嘅仲有藤壺。

## 分類
一般甲殻亞門動物與氣管類動物（昆蟲同蜈蚣）被睇作係姊妹群。一啲學者認為昆蟲同蜈蚣係甲殻亞門內嘅動物。呢個意見嘅由來在於對呢啲動物嘅胚胎發展嘅討論。通過分子遺傳學嘅研究同對精子結構嘅研究今日普遍認同過去屬於獨立嘅門嘅五口綱動物都屬於甲殻亞門。

甲殻亞門內部嘅分類同親屬關係還不好清楚而且爭論好大。最近數年中新嘅發現同研究使呢個領域動蕩非常大。比如過去嘅枝角目而家被分為多個目，等等。

目前大多數專家將甲殻亞門分為五個綱，但對鰓足綱同軟甲綱嘅爭議還好大。好多學者認為甲殻綱實際上係收集咗所有無法分到其他四個綱中嘅動物，實際上唔係一個真正嘅綱。

傳統上，甲殻亞門包括下列各個綱：
* 頭蝦綱 Cephalocarida
* 槳足綱 Remipedia
* 鰓足綱 Branchiopoda
* 軟甲綱 Malacostraca
* 顎足綱 Maxillopoda
** 鞘甲亞綱 Thecostraca
** 微蝦亞綱 Tantulocarida
** 鰓尾亞綱 Branchiura
** 脷形亞綱 Pentastomida
** 鬚蝦亞綱 Mystacocarida
** 橈足亞綱 Copepoda
* 介形綱 Ostracoda

然而，現時顎足綱已被確認並非單係群，呢個綱被分拆，其成員與介形綱及軟甲綱重新組合成為寡甲總綱（Oligostraca）同多甲總綱（Multicrustacea）兩個總綱。
，WoRMS紀錄甲殻亞門包括下列各分類單元：
* ?†袋頭綱 Thylacocephala
* 鰓足綱 Branchiopoda
* 頭蝦綱 Cephalocarida
* 多甲總綱 Multicrustacea
** 六幼生綱 Hexanauplia
***橈足亞綱 Copepoda
***微蝦亞綱 Tantulocarida
***鞘甲亞綱 Thecostraca
** 軟甲綱 Malacostraca
* 寡甲總綱 Oligostraca
** 魚介形綱 Ichthyostraca
***鰓尾亞綱 Branchiura
***脷形亞綱 Pentastomida
**鬚蝦亞綱 Mystacocarida
** 介形綱 Ostracoda
* 槳足綱 Remipedia

## 生態同經濟意義
喺海洋同淡水生態系統中甲殼亞門動物，尤其係細嘅浮游動物，起咗一個非常關鍵嘅作用。佢哋食用水中嘅浮游植物，由此控制呢啲植物嘅生長。喺浮游動物中佢哋所佔嘅數量比例最大。同時佢哋都係其他大嘅水中動物嘅直接或間接嘅食物。

人都直接食用一啲甲殼亞門動物（比如蝦、螃蟹同龍蝦等）。甲殼亞門都被用嚟凈化用水，佢哋有過濾塵埃、細菌同單細胞生物，結合毒質等作用。

此外，吸附喺船體上嘅藤壺會加大船喺水中嘅阻力，帶嚟經濟損失。

## 睇埋
*昆蟲
*海洋生物

## 參考

## 出面網頁

*Crustacea.net, an online resource on the biology of crustaceans 
*Crustacea : Natural History Museum of Los Angeles County
*Crustacea : Tree of Life Web Project
*The Crustacean Society 
*Natural History Collections: Crustacea : University of Edinburgh
*Crustaceans (Crustacea) on the shore of Singapore 
*Crustacea(crabs, lobsters, shrimps, prawns, barnacles) : Biodiversity Explorer
*
棘皮動物

**棘皮動物**即**棘皮動物門**（***Echinodermata***），係動物嘅其中一個門，下面有海百合、蛇尾、海星、海膽同海參五個綱。
環節動物

**環節動物**，即**環節動物門**（***Annelida***），係動物嘅其中一個門，包括黃䘆、蜞乸同沙蟲呢幾類動物。
腹足綱

**腹足綱**（***Gastropoda***），係軟體動物門嘅其中一個分支，包括蝸牛、海螺同鼻涕蟲呢幾類動物。
運動員

**運動員**，有時又叫**運動選手**，係運動比較叻嘅人，會參與運動比賽，可以分做職業運動員同業餘運動員兩大類，其中職業運動員訓練時間比較長，表現正常會比業餘嘅優勝。
流鼻血

**流鼻血**，學術上又叫**鼻出血**，係指有血由鼻哥窿流出嚟，好多時都係因為撞親個鼻令到鼻入面嘅血管破裂，亦可以係身體其他病痛引發嘅。
戰神廣場

**戰神廣場**（**Champ de Mars**）係法國巴黎一笪大廣場，西北有巴黎鐵塔，東南有巴黎軍校，曾經搞過幾次萬國博覽會。

類:巴黎建築
第2屆突尼斯制憲會議選舉

**第2屆突尼斯制憲會議選舉**響2011年10月23號舉行。

## 背景
2011年初爆發茉莉花革命嘅突尼斯，推翻前總統本阿里嘅獨裁統治，掀起革命浪潮，統治埃及同利比亞多年政權先後被推倒，國際關注突尼斯革命之後係唔係可以順利過渡到民主，而呢場選舉正係突尼斯搞第一次民主選舉。

響首都突尼斯市，街頭貼滿同選舉有關嘅廣告，有教國民點投票同介紹候選人嘅廣告。

呢次選舉，有超過百幾個政黨，超過成萬個候選人，角逐二百一十七個制憲議會議席，而全國就七百幾萬個合資格選民。

## 攷

02
類:2011年選舉
奧地利大公國

**奧地利大公國**係神聖羅馬帝國其中一個邦國，亦係哈布斯堡王朝嘅核心，1457年正式立國，1806年變成奧地利帝國。
鷹獵

**鷹獵**係種打獵嘅方法，獵人會用馴養嘅鷹或者猛禽幫手去捉住獵物，然後將獵物交畀獵人。
蓋亞假說

**蓋亞假說**（）係生物學上嘅一個有關「生命係乜」嘅假說，由英國科學家占士洛夫洛克（James Lovelock）喺 1972 年提出嘅。

## 概論

簡單噉講，蓋亞假說就係認為成個地球可以睇成一個大嘅生命體：喺廿世紀尾，生命系統（living system）嘅概念令好多生物學家唔再執著於用「有細胞」或者「有遺傳因子」呢啲結構性嘅特徵嚟定義生命。同時有生物學家留意到，地球啲組成部份之間嘅互動有些少似一隻生物個體嘅細胞同器官之間嘅互動：例如係地球上面嘅植物會做光合作用，呢啲作用會產生氧氣，等地球上面嘅動物有得唞氣，而啲動物唞氣嗰陣又會排返啲二氧化碳出嚟，令植物可以用二氧化碳嚟做光合作用（生物圈），所以整體嚟講，雖然地球唔係由細胞組成，亦都冇遺傳因子，但地球上面嘅各種動植物一齊做好多作用令到地球嘅環境維持一種穩態，構成一個自我調節嘅整體－就好似一隻動物體內嘅各個器官各司其職幫隻動物生存落去噉樣。

呢個諗法俾生物學界嗌做「蓋亞假說」。蓋亞（Gaia；希臘文：Γαῖα）係希臘神話入面嘅大地女神個名，而幫呢個諗法改個噉嘅名係表示覺得古希臘人可能真係有少少啱－地球某程度可以比喻成大地女神，真係好似一嚿有生命嘅嘢噉。
## 註釋

## 睇埋
*生命
*生態學
*超生物

## 文獻

*Kleidon, Axel (2004). "Beyond Gaia: Thermodynamics of Life and Earth system functioning". *Climatic Change*. 66 (3): 271–319. doi:10.1023/B:CLIM.0000044616.34867.ec. S2CID 55295082.
*Lovelock, James (1995). *The Ages of Gaia: A Biography of Our Living Earth*. New York: Norton. ISBN 978-0-393-31239-3.
*Lovelock, James (2000). *Gaia: A New Look at Life on Earth*. Oxford: Oxford University Press. ISBN 978-0-19-286218-1.

## 攷
南韓燒酒

喺南韓，**燒酒**（），或者叫**南韓燒酎**、**朝鮮燒酒**，係一種源於朝鮮半島嘅燒酒，主要原料係稻米，通常重配埋小麥、大麥或者甘薯呢啲嘢入去。南韓燒酒顏色通透，南韓出產、面向外國市場嘅燒酒度數為廿度左右，爽口、唔上頭，啱嗮西人口味。而傳統燒酒嘅度數好高，一般喺30度以上。南韓燒酒家下已知最早係喺千三年前釀造嘅。

南韓燒酒爽口得來又平，係南韓國內消費量最大嘅酒精飲品，亦係全球最好賣嘅酒。其中，出名嘅燒酒品牌真露穩居世界蒸餾酒銷量第一。南韓燒酒喺歐美，係燒酒入面嘅極品，拍得住法國红酒。2008年，美國韋氏字典將佢嘅英文名Soju呢個詞收咗入去。

## 歷史
南韓燒酒一般認爲係喺13世紀高麗王朝嗰陣就有，嗰陣喺中國係元朝，佢嘅製作方法係來自阿拉伯人，源自中東亞力酒。1460年，琉球國王尚泰久遣使赴朝鮮，將泡盛送畀朝鮮世祖，嗰陣係叫「天竺酒」。

南韓燒酒喺元朝被稱爲「燒酎」。「酎」嘅本意係指穀物經過三次蒸馏，好似接露水咁得到嘅酒，所以又叫「露酒」。高麗嗰陣，每戶人家一般都係各自釀製自己屋企嘅燒酒。去到朝鮮王朝嗰陣，安東地區嘅燒酒成爲朝鮮半島最馨香嘅燒酒。

1965至1999年期間，為咗緩解糧荒，南韓政府唔畀用傳統穀物蒸餾工藝釀酒。導致嗰陣嘅南韓釀酒商開始轉用甘藷同木薯提煉酒精，之後加水溝淡再加香料。呢個禁令對南韓燒酒釀造業產業結構造成咗好大衝擊，眾多燒酒釀造商因爲咁而執笠。1973年，南韓政府對燒酒行業進行合併整合，令南韓嘅10個道各自保留一個燒酒釀造商嚟供應各道燒酒市場。不過呢個禁令隨著時間推移不斷咁放寬。1999年，禁令卒之解除。

1924年成立嘅真露燒酒係南韓最大嘅燒酒釀造商，市場份額喺南韓達到50%以上。

## 各地牌子

### 南韓

#### 真露

真露係南韓燒酒嘅第一牌子，喺南韓市場份額超過50%。根據酒類專業雜誌《Drinks International》嘅統計，真露稳居世界蒸餾酒销量之首，係世界上最暢銷嘅蒸餾酒。

1924年，張學燁喺平南龍岡創立真泉釀造商會，重正式創立“真露公司”。 1953年公司遷到漢城。 80幾年來，真露始終如一保持住南韓燒酒最高嘅口碑同權威，重連續卅年保持喺南韓國內市場第一嘅紀錄，所以喺南韓有「國酒」呢個名。

#### 初飲初樂
初飲初樂係南韓樂天集團旗下嘅樂天酒業嘅一個燒酒牌子，採用南韓大關嶺山麓乾淨嘅岩石水釀製，含有對人體有益嘅豐富礦物質，係世界上最早嘅鹼水燒酒。

#### 安東燒酒
安東燒酒產自安東，採用傳統嘅蒸餾稻谷工藝釀造，度數45度，1987年指定做慶尚北道嘅南韓無形文化遺產。

#### 楓葉燒酒
楓葉燒酒係光州嘅燒酒牌子，以溝楓樹漿為亮點。

### 北韓

#### 平壤燒酒
平壤燒酒產自家下北韓首都平壤，用粟米同梗稻、糯米做主要原料釀造。其中國內銷售嘅酒精度為30度左右，出口版酒精度得23度。

#### 松岳燒酒
松岳燒酒產自開城（古時稱「松都」），主要原料係粟米，酒精度30度。

### 海外

#### 兔仔牌
美國人白蘭驍（Bran Hill）喺布碌侖嘅凡寶（Van Brunt）酒廠以韓國傳統手藝釀造嘅兔仔牌燒酒（Tōkki soju），係受紐約潮人歡迎嘅美國本土韓國燒酒。

## 參考

## 睇埋
* 韓國酒文化
* 中國燒酒
* 日本燒酎
* 琉球泡盛
量 (物理)

**量**喺物理上係指幅度同重複次數嘅一種屬性，可以互相比較，得出「多過」、「少過」或者「等如」嘅關係。

## 睇埋
*量化
*量度
土耳其擊落俄羅斯戰鬥機事件

**土耳其擊落俄羅斯戰鬥機事件**係2015年11月24號兩架土耳其空軍嘅F-16戰鬥機，喺敘利亞同土耳其邊界擊落咗兩架俄羅斯空軍蘇-24M戰鬥轟炸機。呢單係1950年代以嚟頭一單俄羅斯飛機畀北約成員國擊落嘅事件。
## 睇埋
*敘利亞內戰

類:2010年代俄羅斯
一夫多妻制

**一夫多妻制**係種婚姻制度，畀一個老公可以娶多個一個老婆。雖然現代社會好多國都已經禁止呢種制度，但係世界上仍然有一啲國，主要係伊斯蘭國，都容許一夫多妻制。
## 睇埋
*一夫一妻制
*一妻多夫制
個人崇拜

**個人崇拜**係種政治手法，政府會用大規模宣傳手段將一個人（通常係當今或者開國國家元首）塑造成崇拜對象，令人民當佢神噉拜。
## 例
*蘇聯：列寧、史太林
*羅馬尼亞：壽西斯古
*北韓：金日成、金正日、金正恩
*中華人民共和國：毛澤東、習近平（習近平個人崇拜）
*越南：胡志明
*納粹德國：希特拉
*菲律賓：費迪南德·馬可斯
Tesco

**Tesco**係一間總部喺英國嘅大型連鎖超級市場集團，1919年喺赫福郡開張，而家除咗英國本土之外，喺11個海外國家同地區都有業務，當中中國大陸同香港嘅業務係同華潤創業合資經營。

佢係英國最大嘅零售商，僅次於沃爾瑪（美國）、家樂福（法國）嘅全球第三大超市集團。
第二聖殿

**第二聖殿**，係耶路撒冷嘅所羅門聖殿（第一聖殿）被拆後原址重建嘅猶太教聖殿，約莫公元前537年起好，到70年畀羅馬帝國拆咗。
## 睇埋
*所羅門聖殿
所羅門聖殿

**所羅門聖殿**，又叫**第一聖殿**，係《希伯來聖經》入面記載由所羅門王起喺耶路撒冷嘅猶太教聖殿，約莫公元前960年起好，到前587年畀巴比倫拆咗落黎。
## 睇埋
*第二聖殿
撒拉比斯

**撒拉比斯**係古埃及喺希臘化時代嘅死神，曾經喺亞歷山大港為佢起咗座神殿，到 391年基督教勢力拆咗座神殿。
禿鷹軍團

**禿鷹軍團**係納粹德國介入西班牙內戰嘅軍隊，去支援佛朗哥，最後亦成功幫佛朗哥打贏。
鐵衞團

**鐵衞團**係羅馬尼亞一個極右組織，擁立民族主義、法西斯主義、反猶太主義同反共主義，到1941年被取締。
行政機構

**行政機構**係負責行政工作嘅政府機構。狹義上嘅「政府」就係專指政府嘅行政機構。
葡萄牙人

**葡萄牙人**，俗稱「西洋仔」，係指源自葡萄牙嘅人，識寫葡萄牙文，多數信羅馬天主教。狹義上嘅葡萄牙人專指住響葡萄牙本土嘅葡萄牙人，約莫有一千萬人，廣義上嘅葡萄牙人重包括移居世界各地嘅葡萄牙人，至少都有幾千萬。
楊明綸

**楊明綸**（**Keith Yeung**，）係香港賽馬會嘅自由身騎師，2008年開始響香港上陣，2009-2010年度馬季攞過「香港冠軍見習騎師」。
中福路

**中福路**（）係中國廣東廣州嘅南北走向馬路，喺增城區中新鎮，南邊從風光路開始，一直向北到福中公路。

## 概要
全長640米，闊24米，雙向4車道。

## 經過嘅道路
順序從南到北排，**加粗**咗嘅字係主幹道：
* ***'
* 園丁路
* 學園街、新市路
* 竹林路
* ***'
核素識別儀

，又嗌，係種專門用嚟檢測放射性物質嘅裝置。佢主要用嚟檢查人所帶啲行李入面，若果帶懷疑有核素成分啲嘢，佢可以進一步繼續檢查啲嘢係唔係存在放射性同位素物品。

呢種設備喺2010年10月31號由總部喺中國北京嘅同方威視技術公司負責研發，2012年7月5號正式申請咗發明專利。初期僅限公司內部測試同埋北京地區啲公眾設施入面用，後嚟2014年3月1號爆出單震驚成個東亞及歐美、伊斯蘭世界嘅昆明火車站恐怖襲擊之後，好多地鐵站、火車站、機場、港口、出入境關卡都開始用佢。

佢嘅主要原理係按所測定嘅放射性核素特徵——γ光譜嚟分析再鑒定係咩核素。

## 攷

類:保安
類:檢測儀器
政治光譜

**政治光譜**係用嚟度一個人嘅政治立場傾向嘅架撐。典型政治光譜會有兩條軸線，左邊係左派（社會主義或者無政府主義傾向），右邊係右派（保守主義傾向），上邊係自由主義或者無政府主義，下邊係法西斯主義或者集權主義。

唔同地方嘅政治光譜，可以因應嗰度嘅政治環境去調整。譬如香港嘅政治光譜，簡單版本就係一條軸線，一邊係泛民主派，另一邊係建制派，越遠離中間嘅立場就越激進。

## 出面網頁
* 國際日報：奧巴馬與麥凱恩的政治光譜
* 政治坐標測試
* 【读图识政治】中国的左派与右派
蔡思韵

**蔡思韵**（，，）係香港女演員同模特兒，2017年參演ViuTV電視劇《短暫的婚姻》而出名，2020年憑電影《幻愛》攞到最佳女演員獎。

## 簡歷
蔡思韵喺畢業後，入讀臺灣嘅國立臺北藝術大學戲劇學院戲劇學系，2016年畢業。讀書時期已經有做兼職模特兒。

蔡思韵除咗參演香港影視作品之外，因為喺臺灣生活過，識流利國語，所以亦有機會參演臺灣影視作品，比較出名嘅係2019年臺灣電影《返校》。

## 演出作品
### 電視劇（[[ViuTV]]）
*2017年：《短暫的婚姻》 飾 Melena
*2022年：《940920》 飾 林楚凝
*2023年：《和解在後》 飾 方太（第7集）

### 電視劇（[[香港電台]]）
*2014年：《獅子山下2014：做地產》 飾 阿妹

### 網絡電視劇（[[Netflix]]）
*2019年：《》 飾 凌雲

### 電影
*2017年：《》 飾 貓丫
*2019年：《》 飾 宮紗繪
*2019年：《返校》 飾 殷翠涵
*2020年：《幻愛》 飾 欣欣 / 葉嵐
*2021年：《濁水漂流》 飾 何姑娘
*2023年：《燈火闌珊》 飾 楊彩虹
*2023年：《失衡凶間之罪與殺》
*2023年：《全個世界都有電話》 飾 Ivy
*2024年：《武替道》飾 Cherry
*2024年：《久別重逢》飾 夏文萱

### 舞臺劇
*2012年：《夢想·兌換率》
*2015年：《他鄉》
*2016年：《尋找男子漢》
*2016年：《在那遙遠的星球，一粒沙》
*2018年：《危險關係》
*2019年：《如夢之夢》

### 音樂錄影帶
*2013年：陳奕迅《主旋律》
*2014年：《Yes I'm in Love》
*2016年：李榮浩《滿座》
*2017年：Deca Joins《路》
*2018年：JW《揮揮手》
*2019年：魏如萱《彼個所在》
*2020年：江海迦《See You Next Time》
*2021年：阮兆輝 X 張敬軒《魂遊記》
*2021年：衛蘭《現代戀愛安全手冊》

## 出面網頁
* 
*
李俊為

**李俊為**（，），係香港心胸肺外科專科醫生，2010年香港大學內外全科醫學士，2017年參與viuTV真人騷節目拍攝《全職媽媽放大假》，同年更有機會參演劇集《未來還未來》。

## 演出作品
### 電視劇（[[ViuTV]]）
*2017年：未來還未來 飾 Alex

### 電視節目（ViuTV）
*2017年：全職媽媽放大假 
*2017年：Baby Rider

## 參考

## 出面網頁
*
李拾壹

**李拾壹**（，），原名**李志峰**，係香港歌手同演員，香港演藝學院戲劇系畢業，主修表演。2014年佢用獨立音樂人身份出道，創作嘅代表作品包括ViuTV「全民造星系列」主題曲《前傳》。

## 演出作品
### 電視劇（[[ViuTV]]）
*2017年：未來還未來 飾 Roy
*2018年：VR驅魔人 飾 紙紮公仔 （第4集）
*2019年：仇老爺爺 飾 盲俠旁白（第5集）

### 電視節目（[[ViuTV]]）
*2016年：站站停 主持
*2017年：胸X計 第7集嘉賓
*2017年：挑機 第3、4集嘉賓
*2018年：歌度有榜 主持
*2018年：Good Night Show 全民造星 總決賽表演嘉賓
*2020年：靠把口搵食 主持

### 電視劇（[[香港電台]]）
*2016年：有倉出租 飾 Fantasy粉絲（第5集）
*2017年：手語隨想曲5 第3集-《奇幻劇場》演出

### 電視節目（[[NowTV]]）
*2014年：一日五餐 為食台灣
李志峰

**李志峰**可以係指：
*李拾壹：香港男歌手
*李志峰 (政治人)：香港親中派政治人
吳麗珠

**吳麗珠**（，），係香港演員，1980年第九期無綫電視藝員訓練班畢業後加入無綫電視，喺《歡樂今宵》演出而出名，直到1995年《歡樂今宵》停播後淡出電視圈，到2009年應亞洲電視邀請而復出。

## 演出作品

### 電視劇（[[ViuTV]]）
*2017年：未來還未來 飾 黃迪晨阿媽
丁可欣

**丁可欣**（，），網名**火雞姐**，係香港藝人同網絡紅人，屬澳滌娛樂旗下。

## 事件
2019年2月丁可欣畀網民篤爆，指佢喺讀書時偷同學電話同校園欺凌，同年2月1號佢喺社交網站instagram拍咗條承認犯錯同道歉嘅片。

## 演出作品

### 電視劇（[[ViuTV]]）
*2017年：未來還未來 飾 火雞姐（第2集）

### 節目主持（[[ViuTV]]）
*2018年：#返鄉下 
*2019年：晚吹 — 啪啪Partner（第1-10集）

### 節目演出（[[ViuTV]]）
*2019年：晚吹 — Close噏 第43集嘉賓
*2019年：晚吹 — 女學生·吹水班 第4集嘉賓
*2021年：《全民造星IV》第1集（未入圍參賽者）

### 電影
*2019年：恭喜八婆 飾 小巴
	
## 出面網頁
片肉

**片肉**係傳統朝鮮料理嘅一種。常用牛肉或豬肉替代。現代白片肉多選用豬五花或後腿部位，通過大火煮制、冷切裝盤等工序保持肉質原香，食用時搭配蒜泥、芥末、豉油等蘸料形成鮮爽口感。

## 睇埋
* 餚肉
入住請敲門

《**入住請敲門**》（）係香港電視娛樂／MakerVille製作嘅靈異真人騷節目，用外地鬧鬼酒店做主題，總共有四輯。監製係吳繼業。

第一輯由2017年10月9號到10月20號逢禮拜一到五22:00-22:30喺ViuTV播，主持係莫竣名、林婷，分別去臺灣同日本嘅鬧鬼酒店住。

第二輯《**入住請敲門 2**》（）由2018年7月16號到8月3號逢禮拜一到五22:30-23:00播，主持都係莫竣名、林婷，分別去泰國同馬來西亞。

第三輯叫《**入住請敲門 4**》（）由2019年12月9號到12月27號逢禮拜一到五23:00-23:30播，主持有莫竣名、林婷、邱士縉、盧瀚霆，呢輯又去返臺灣同日本。同頭兩輯唔同，今輯莫竣名同林婷會一齊出現，再搭配邱士縉（臺灣）或者盧瀚霆（日本），三個人一齊探險。

第四輯叫《**入住請敲門 V**》（）由2026年3月16號到4月3號逢禮拜一到五22:30-23:00播，主持有莫竣名同林千渟，同行觀眾有吳嘉瑜同劉朗蓒，分別去馬來西亞（莫竣名、吳嘉瑜）同韓國（林千渟、劉朗蓒）。

## 每集一覽
### 第一輯

### 第二輯

### 入住請敲門 4

### 入住請敲門 V

## 節目調動
;第一輯
*2017年10月13號：由於21:30－22:15播《短暫的婚姻》第5集大結局，第5集改喺22:15－22:45播。

## 註

## 出面網頁
*ViuTV：入住請敲門
*ViuTV：入住請敲門 2
*ViuTV：入住請敲門 4
*ViuTV：入住請敲門 V
*

## 電視節目變遷
入學面試

**入學面試**係自行分配學位嘅一部分，學生需要到心儀嘅學校參加面試，而呢個過程係學校決定取錄學生嘅其中一個重要階段。除咗考慮學生嘅學業成績之外，學校亦會根據學生喺面試中嘅表現，包括學科知識、個人能力同埋禮貌品德等，去判斷學生是否適合被取錄，或者有冇資格進入下一個收生階段。面試嘅形式多種多樣，但主要目的都係全面考核考生嘅能力同品格。

## 面試目的
*喺短時間之內考核考生嘅綜合質素（表達能力、應對能力、個性、基本能力等）。
*了解考生對呢間學校嘅認識、興趣同入讀嘅誠意。
*考核同學嘅應對能力同埋說話技巧。
*俾考生能夠認識學校嘅課程內容、前景同教學環境。
*了解考生對日常事物嘅分析能力，對時事嘅認知。
*評估考生對入讀呢間學校嘅誠意。

## 幼稚園面試
幼稚園面試形式，通常都係以下幾種：
*每個細路由1位家長陪，分成4至5個人小組，細路自己揀玩具，老師透過觀察親子互動畀分。
*以家庭為單位，分成3至4組喺課室自由活動，老師觀察細路同家長。
*老師帶領親子律動操，觀察面試家庭嘅親子關係。
*家長一齊陪同面試，一至兩個老師對一個家庭，透過面談形式了解細路嘅成長背景同家長嘅期望。
*家長陪同細路面見校長，透過面談，畀家長了解學校嘅教學目標同教育理念，方便日後家長同學校合作能夠配合得更好。
*細路以小組形式面見考官，家長唔可以陪同。老師會以遊戲室玩具做道具，觀察小朋友喺玩嘅過程裏面自然流露嘅行為舉止，亦會透過同小朋友傾偈，觀察佢哋對陌生人嘅反應。
*家長唔可以陪，4至5個細路一組，由2-3名老師面試。細路會帶到唔同嘅遊戲角，一邊玩玩具一邊同老師傾偈，話題多數係圍繞日常生活。
*以講座形式畀家長了解學校，細路就喺遊戲室自由活動，老師喺旁邊觀察；再由老師帶領家長同細路進行親子遊戲；最後由校長同主任同家長個別面談，了解佢哋嘅管教方式同期望。

常見問題：
#你叫咩名？
#你幾多歲？
#你係男仔定女仔？
#今日邊個陪你來呢度？
#你今日搭乜嘢交通工具來呢度？
#畀佢睇一啲日常物品，例如杯、牙刷、筷子等，問佢呢啲物品嘅用途或請佢示範點用。

## 小學面試
小學面試嘅形式每間學校都唔同，目的都係為咗了解小朋友嘅語文能力、基礎知識、自理能力等。例如有小組活動：同其他小朋友一齊玩玩具、一齊做手工等，老師觀察佢哋嘅行為、禮貌、合群性等。個別面談：老師會問小朋友一啲問題，由小朋友作答。

常見問題：
#你叫咩名？今年幾多歲？
#你有冇兄弟姊妹？佢哋喺邊度讀書？
#你爸爸媽媽叫咩名？佢哋做乜嘢工作？
#你住喺邊區？
#你鍾意歡咩顏色 / 食物 / 科目 / 動物 / 運動？
#放假嗰陣通常你會做啲乜？
#放假嗰陣你爸爸媽媽通常會同你去邊度？
#今日邊個陪你來面試？
#請隨便唱一首歌或講一個故事。

## 中學面試
中學面試會以個人或小組形式進行，個人面試：由一個或幾個主考官向一位同學發問。小組討論：主考官會出一條題目畀幾位同學討論，目的係測試同學嘅應對技巧、思考能力、領導才能、應變能力等特質。

常見問題：
#請介紹一下你自己。（限時1-2分鐘）
#你點解想入讀呢間學校？
#你最鍾意或者最唔鍾意邊科？點解？
#你有乜嘢興趣同埋嗜好？
#你有參加邊啲課外活動？
#喺你小學嘅學校生活裏面，邊樣係你最難忘嘅經歷？
#你認為自己有邊啲優點同缺點？
#你得閒嗰陣會做啲乜？
#你對將來有咩期望？
#你將來想投身乜嘢行業？

## 大專/大學面試
大專或大學每個學系嘅面試時間同形式都有唔同，大部份面試都會先畀同學1-2分鐘自我介紹，然後再進入其他環節，最後亦會畀時間同學自由發問有關學科嘅問題。

常見問題：
#請介紹一下你自己。（限時1-2分鐘）
#點解報讀呢科？點解唔將呢個學系放喺第一志願？
#你有邊啲課餘活動同嗜好？咁多活動裏面你最鍾意同維持得最耐嘅係邊樣？有乜好處？
#有冇擔心畢業之後嘅前途？
#將來嘅工作目標係乜嘢？
#點解選擇呢間大學？你認為讀大學嘅目的係為乜？
#專科課程想專注邊啲科目？
#性格測試：以遊戲解讀個人性格取向。
#最近邊樣新聞你最有興趣？請提出你嘅意見。
#你有咩問題想問我哋？

## 參考
共價鍵

**共價鍵**係種化學鍵，通過兩個或者好多個非金屬原子一齊用外層電子（即係電子對）後形成。咁樣就可以達到八隅體，好穩定。

## 分類
通常共價鍵有分三類：

* σ鍵（就係原子軌道頭對頭重叠，好似有機化合物入面嘅單鍵咁）
* π鍵（就係原子軌道突出來嘅位重叠）
* δ鍵（就係兩個d軌域四層重叠，通常係有機金屬化合物入面會出現）

喺有機化學入面，重有樣嘢叫單鍵、雙鍵同三鍵，通常用一、兩或者三條綫表示，代表兩個原子之間共用咗幾多粒（對）電子。

## 配位共價鍵
配位共價鍵，通常簡稱配位鍵，講嘅係兩個原子共用緊嘅電子，其實係由一個原子供應嘅。好似一氧化碳噉樣，如果碳同氧之間得雙鍵，噉碳未夠八粒電子，所以氧供應一對電子畀碳，就係所謂配位鍵啦。重有水合氫離子、銨離子等例子。

## 極性
喺氧氣、氯氣等氣體入面，渠組成嘅原子係一樣（都係氧、氯等）。但如果渠組成嘅原子唔同（好似鹽酸入面有氫同氯），咁因爲渠嘅電負性有唔同，所以會搞到共用嘅電子被其中一個原子吸引，電荷分佈得唔夠均衡，分子就會有極性啦。好似鹽酸咁，氯電負性比較大，搶嗮人哋嘅電子，搞到有咗部分負電荷；而分子入面嘅氫，就有咗部分正電荷。電子明顯偏向氯嗰邊，所以鹽酸係個極性分子。
唐劍康

**唐劍康**（，）係香港商業電台叱咤903DJ，組合艾粒（前名「I Love You Boyz」）成員，邵氏兄弟同無綫電視前藝人（由2019年至2021年）。其阿爸係香港人，阿媽則係韓國人。香港二人男子搞笑組合ILUB成員之一。

## 簡介
唐劍康喺聖若望英文書院（小學部）同牛頭角天主教小學畢業。佢中學喺觀塘瑪利諾書院畢業，為排球校隊隊員之一，負責打後排中位置。當時應付緊會考嘅Donald喺收音機聽到招聘廣告，話商台正招請緊辦公室助理，以後補身份加入商台。初初加入時擔任直播室控制員，後被調到製作部做製作助理。離開製作部後，Donald又被電台安排出勤做娛樂記者。直至電台高層有人事變動，新人事新作風，佢開始可以開咪做主持。

之後佢同占拍檔做了一個廣播劇I Love You Boyz，專門諷刺娛樂圈時弊，由於該劇大受歡迎，商台乘勢安排佢同占組成I Love You Boyz，一齊主持新節目萬世巨星。嗰個節目自播出後，一直保持高收聽率，為商台嘅王牌節目之一。Donald為叱咤903炮製每小時播出一次嘅電台口號，佢更多次喺電台口號中加插艾粒嘅歌曲。鍾意靈異事物嘅佢編過廣播劇大瘋人院，呢個廣播劇以搞笑同靈異廣為聽眾熟識。

佢喺I Love You Boyz化名為蔡輕麟，2004年加入英皇娛樂公司並推出首張大碟，擔任全碟創作及主唱部份。2005年正式加盟Silly Thing，於同年推出一張專輯並與香港年輕作家王貽興聯手參與及創作三個以I Love You Boyz作主題嘅舞臺劇。喺2009年1月19嘅，I Love You Boyz喺尖沙咀某酒店舉行「I Love You Boyz 高調過檔金牌大風簽約會」，正式加盟金牌大風。

2016年，佢同兩位DJ喺九龍城一間茶餐廳到被女DJ麻利亞嘅瘋狂粉絲用鐵棒打致頭部浴血及手部脫骹同骨裂，因而頭部被包紗布同手部打上石膏。

2019年4月5-6號，當奴同少爺占首次踏上紅磡體育館完成《艾粒boom紅館激戰》演唱會。

2019年7月同無綫開始基本藝人合約，2021年結束。

## 私人生活
2011年5月14號，唐劍康同藝人張致恆胞姊、前女子組合Krusty成員張詠恩（Jan）交往六年後結婚，兩人婚後無仔女。2022年10月17號，唐劍康受訪時公開承認二人因性格不合，已經喺2017年離婚。

## 演出作品

### 電台節目主持（商業電台）
*《My當奴》 （唔定期播放節目）
*1988年-：《903專業推介》
*2016年-2021年：《聖艾粒忌廉夜校》
*2021年-：《聖艾粒LaLaLaLa》

### 電視節目主持（[[ViuTV]]）
*2016年：《對不起 標籤你》 
*2023年：《讓我一次買個夠》

### 電視節目演出（ViuTV）
*2016年：《我說過要你快樂》 第2集嘉賓
*2017年：《Interviu》 1月8號嘉賓
*2022年：《天生食材必有用》 第2集嘉賓
*2025年：《Chat KP》 第34-37集嘉賓

### 電視劇（[[ViuTV]]）
*2017年：《未來還未來》 飾 Ed Leung（第6集）

### 電影
*2022年：《阿媽有咗第二個》 飾 Donald

## 攷

## 出面網頁
* 
* 
* 
* 
* 
* Donald｜DJ主持｜商業電台881903.com
*
王文儒

**王文儒**（；；）係中國大陸嘅飛行員同書法家，河北廊坊三河人。曾經做過中國民族文化研究院特聘書畫家、中國文聯書畫藝術交流中心創作員、中國藝術研究院書畫創作委員、中國歷史博物館畫廊藝術指導委員同埋客座教授，國家人事部中國書畫人才研究中心嘅高級教研員同一級書法師，河北省書法家協會會員。期間佢出過嘅作品——《吉利圖》、《墨竹》、《誡子書》、《旭日高歌》、《清風圖》、《秋日飄香》都攞過獎。2004年亦攞過由世界藝術家聯合會頒發嘅「中國藝術家」稱號。

2017年9月27號，佢喺陝西西安因患多發性骨髓瘤死咗，終年79歲。佢嘅殯葬儀式亦喺同年9月29號喺西安搞，遺體同佢啲眼角膜亦捐到醫療事業入面。

## 攞過嘅獎
### 作品

### 個人

## 攷
* 西安八旬老飞行员捐献遗体 眼角膜让两盲人重见光明 搜狐 （2017-09-29）
* 老飞行员辞世捐献遗体和角膜 曾接受毛主席检阅 新浪 （2017-09-30）

文儒
類:河北人
類:中國飛行員
炔烴

**炔烴**係種有機化合物，屬唔飽和嘅烴，有至少一個碳-碳三鍵（－C≡C－），通式係**C<sub>n</sub>H<sub>2n-2</sub>**。

## 反應
炔烴係個有碳-碳三鍵嘅化合物，可以發生加成反應。加氫先變烯烴，再產生烷烴。炔烴加鹵素或者鹵化氫可以出鹵代烴。

如果炔烴加水嘅話，首先會變烯醇。但因爲氧嘅電負性大過碳，所以碳-氧雙鍵穩定過碳-碳雙鍵，於是變成羰基化合物（酮-烯醇互變異構）。如果係乙炔嘅話，會變乙醛，其他嘅炔烴會出相應嘅酮。

## 末端炔烴同內部炔烴
如果碳-碳三鍵嘅位置係碳鏈嘅末端（1位），咁樣就係末端炔烴啦。

如果三鍵嘅位置係碳鏈嘅中間，咁就算內部炔烴。
雲母

**雲母**係一類層狀嘅鋁矽酸鹽礦物，外面閃令令，好易一塊塊剝落。出現喺多種岩石，例如花崗岩嘅佢係隻好好嘅絕緣體。
氰化氫

**氰化氫**，又叫**氫氰酸**，係種氰化物，係種無色、易揮發嘅劇毒液體。佢可以用嚟做化學武器。
化學物質

**化學物質**（），又叫**化學物種**，係指有住某啲**特定嘅化學成分**（即係由某啲化學元素組成）同埋性質嘅物質－包括咗可見宇宙入面大部份嘅嘢。一種化學物質可以由單一一種**元素**組成，但係又可以係**[[化合物]]**或者**[[混合物]]**。通過**[[化學反應]]**，一種化學物質重可以轉化做第啲化學物質。

化學物質有得以固體、液體、氣體、或者等離子體嘅形式存在，並且會隨住溫度或者壓力嘅變化改變型態。好似係**[[水]]**同**[[蒸汽]]**咁。佢哋嘅化學成份都係一氧化二氫（）－由氧同氫兩種元素以一比二嘅比例組成，每粒**[[分子]]**有一粒氧原子同兩粒氫原子，係同一種化學物質，只不過佢哋嘅**[[相態]]**唔同－水係液體，後者係氣體。喺一般大氣壓力之下，當水嘅温度升到攝氏 100 度嗰陣就會蒸發變做蒸氣。

呢個宇宙有啲嘢唔屬於化學物質，例如係**[[光]]**同**[[動能]]**。

## 化學物質嘅類型
* 元素
* 化合物
* 混合物

## 睇埋
* 化學

## 攷
敵基督

**敵基督**（，意思係 ｢敵對基督｣ 或者 ｢代替基督｣；），天主教譯**假基督**，或者**假基督**（，意思係 ｢假基督｣），天主教譯**假默西亞**，又有譯**偽基督**、**反基督**，指用假冒基督身份進行敵對，或意圖取締真基督任務。

原則上，｢敵基督｣ 同 ｢假默西亞｣ 喺原文係唔同嘅字，而 ｢敵基督｣ 只係喺約翰書信出現過，但係因為中文譯名並唔統一，｢假基督｣ 同時係兩個字嘅譯名，中文好難話邊個名有或者冇乜嘢特別含義。

## 咩叫基督

基督係閃米特諸教術語指「受膏者」；古以色列國王即位習俗要將油倒到國王頭上，國王塗過油後就係「受膏者」。 

猶太教中，基督係救世主，由「被神選定」集祭司、先知同君王於一身。

基督教中，基督成為拿撒勒人耶穌專稱。基督教認為，會有某人假冒基督否認有關耶穌基督《聖經》教義，而且敵擋佢個王國就虐待基督門徒。耶穌話：｢**他們到你們這裏來，外表打扮得像綿羊，裏面卻是兇狠的狼。你們憑着他們的果實（即行為），就可以認出他們來。**｣

## 野獸記號
啟示錄 13 章所描述野獸，就係約翰提到基督敵人，野獸記號係 666（六百六十六），人類憑記號可知未來有大惡人。據此講法，接合啟示錄中刻有 666 記號野獸異象，並假定約翰所指基督敵人為一個個體：查理斯三世、荷里活、微軟創始人比爾蓋茲、教宗，美國總統都被指係敵基督。

## 參考
### 資料

### 書籍
* *Of Antichrist and His Ruin*, John Bunyan, Diggory Press; 1692年出版, ISBN 978-1-84685-729-4. 
* *The Antichrist*, 馬丁·路德, Diggory Press; 約1535年, ISBN 978-1-84685-804-8

## 出面網站

## 睇埋
* 基督教：基督教歷史、異端、基督教辨惑學、基督教末世論
** 啟示錄：獸 (聖經)、假先知、巴比倫大淫婦、叛道
* 末世論：救世主
** 猶太教末世論：彌賽亞
** 伊斯蘭教末世論：馬赫迪
** 佛教末世論：彌勒
*邪教、新興宗教、飛天麵條神教
混合物

**混合物**（）喺化學上係指兩種或者以上嘅化學物質就噉溝埋一齊，但兩者並無任何化學反應，所以喺原子層面仲係兩種唔同嘅物質，兩者會保持各自嘅物理特性。例如係將幾粒沙倒入水裏面，可以清楚睇到沙同水各自嘅化學特性都冇變－所以喺呢種情況下，兩者形成嘅係一種混合物；混合物嘅最大特徵係可以用唔涉及化學反應嘅方法嚟分返開，例如想像攞個筲箕，假設個筲箕上面啲窿夠細，將混合物倒落去個筲箕嗰度，就可以將沙同水分返開。混合物可以係溶液、懸浮液或者膠體。

亦都有一啲化學物質就噉望落似係一種化合物（compound），但查實係混合物，例如係空氣噉，古時嘅人好多時都諗住空氣係一種單一物質（睇古典元素當中嘅風），但用各種嘅分離過程做嘅研究發現，查實空氣係由氮氣（N2）、二氧化碳（CO2）同氧（O2）等嘅多種氣體化學物質溝埋一齊形成嘅混合物。
## 分離過程

分離過程係化學嘅一門子領域，專門研究點樣將一樣混合物入面嘅各種唔同化學物質分返開。例如下圖就係喺實驗室做蒸餾用嘅架撐嘅圖解：





*蒸餾嘅原理係，混合物入面嗰啲唔同嘅化學物質會保留各自嘅物理特性（混合物嘅定義），所以混合物唔同成份之間嘅沸點（指每隻物質喺咩溫度會蒸發）通常都會唔同，而如果隻混合物裏面嘅嗰啲唔同化學物質沸點有明顯嘅差異，就可以用蒸餾將佢哋分開；
*喺附圖裏面嘅 13 同 14 等嘅部份會將隻混合物（裝喺 15 嗰個位）加熱；
*加熱到咁上下，沸點最低嗰隻化學物質（暫且嗌佢做「液體 A」）會蒸發並且由啲管道引導去 8 嗰個位（同時研究者可能喺呢個時候調低 13 同 14 嘅熱度）；
*喺 8 嗰個位研究者會同隻化學物質做冷卻（例如想像 16 係一盤冰水），等變咗氣體嘅液體 A 凍到變返液體；
*跟住研究者就可以攞走 8 嗰個容器－呢個容器會裝住純嘅液體 A，然後佢就要換過個新嘅容器落 8 嗰度同埋加返大 13 同 14 嘅熱度；
*一路做上述嘅工序，做到攞到嗮啲想要嘅純化學物質為止。

## 睇埋
*化合物
*合金
*溶液
## 引咗

## 拎
*
荷里活大酒店

《**荷里活大酒店**》，又叫《**荷里活有間大酒店**》，原名《**荷里活**》，係一首廣東歌，作詞、作曲人同主唱都係尹光。原版歌詞係鹹濕歌，由尹光改編做通俗版嘅歌詞。

## 詞
荷里活有間大酒店，有三個肥婆學踢波，學踢波，
你又踢，佢又踢，卒之就踢咗落河

唏，你想執番個波，我幫你執個波，
我標落去水雙手攬住個波，
fing上去水面佢捉住個波，
佢個心想話接住點知佢差錯腳落河

我忙救佢命驚佢又壓死我，
搵多兩個肥婆合力去拖，
好彩又救醒咗，你哋玩波，玩波，
應該要小心噃

佢吱吱呀佐，佢真囉呀梳，
居然窒阿哥，都只為執個波，
好彩我讀過詩書不易發火，
否則我又再兜腳踢佢落河，

荷裡活呢間大酒店，有個肥婆為咗學踢波，
爭啲命冇咗，你哋玩波，玩波
應該要小心噃﻿

## 三級片《不文騷》版本
荷里活有間大酒店，三個姣婆有六個波

六個波！我搓呀搓，搓呀搓

搓搓下跌左落床

嘩！渣渣呢個波.摸摸呢個蘿

渣落夠爽,摸落仲夠爽

仲有o個個爭住話要爽

佢想渣我褲浪，點知渣錯跌落床

我忙救佢命，將佢逗返正，呢個姣婆仲大把野講

我任佢講，佢話佢仲叻，佢仲叻

佢識得下口交wor

A小姐夠騷，B小姐夠高

我真係氣谷，我得一呀碌

仲有C小姐我都未呀郁

佢將口擘大等我去迎逢

尋晚夜我係大酒店，一碌蛇茅係咁篤

又係咁郁

無嘩lor無嘩lor，家陣軟鬼左lor

## 改編作品
2019年無綫電視劇集《荷里活有個大老千》，搵咗尹光改編呢隻歌嘅歌詞做主題曲。

## 參考
### 資料

### 書

## 睇埋
* 《潮神》
* 《少理阿爸》
* LMF
* 流行曲
* 粗口
* 娛樂
能量飲品

**能量飲品**，係一種由刺激類藥物製成嘅嘢飲，飲品主要成份係咖啡因，目的要提供心理同體能刺激，而其他成為通常重有、維他命B，牛磺酸。

## 妖獸牌
**妖怪**，**怪物**，中國大陸譯作**魔爪**（英文名叫Monster Energy），係美國Monster Beverage公司旗下品牌一種美國機能性飲料，2002年開始行銷。佢有咖啡因高達每罐240毫克，為可口可樂7倍。
### 結果
2012年，美國有個14歲女童一日飲兩罐後死亡；美國食品藥品監督管理局亦披露接獲最少五單死亡報告同一單心臟病報告。


|一罐紅牛
File:Lipovitan.jpg|中國製力保健、大正製藥
|thumb|Monster Energy


## 睇埋
* 嘢食

## 參考
原子軌道

**原子軌道**，又叫**原子軌域**、**軌態**，係用函數去表示原子入面電子嘅似波行為。
無機化合物

**無機化合物**係指無碳嘅化合物，譬如水、食鹽、硫酸，亦包括少數有碳嘅化合物，主要包括碳化物、碳酸鹽、山埃、一氧化碳、二氧化碳。

## 睇埋
*無機化學
擼起袖子加油幹

**擼起袖子加油幹**（簡稱**擼袖幹**）係中共中央總書記兼中國國家主席習近平喺2017年新年賀詞入面提出嘅一個口號。

## 背景
2016年12月31號，習近平喺北京發表2017年新年賀詞，提到「只要我們13億多人民和衷共濟，只要我們黨永遠同人民站在一起，大家**擼起袖子加油幹**，我們就一定能夠走好我們這一代人的長征路。」

第二日，中共喉舌人民網發表評論文章，話「擼起袖子加油幹」係為咗實現四個全面、中國夢等設想嘅奮鬥口號。新華社亦喺同日發表文章，話「擼起袖子加油幹」係呢個時代賦予黨嘅使命。

## 傳播
*喺習近平發表新年賀詞之後，中國各地黨政宣傳部門同媒體都開始用呢個口號。
*中國傳媒大學新聞傳播學部學生為口號設計咗微信表情包「學習錦句」。表情包揀咗習近平重要講話入邊16個常見短語做動態表情，「擼起袖子加油幹」係其中之一。人民網話個表情包好多好評，「社交媒體平台呈現『刷屏』態勢」，係表情包界嘅「一股清流」。
*2017年5月，湖南衛視以呢個口號做主題，整咗叫做「加油幹，更青春」嘅頻道視覺標識，又將頻道標語同步改做「加油幹，更青春」。
*2017年9月，中國中央電視台廣告經營管理中心以呢個口號做主題，拍咗公益廣告《擼起袖子加油幹》。

## 惡搞
2017年2月，內蒙古自治區質監局局長、黨組書記張海順喺會議玩呢個口號，將佢改做「撩起裙子使勁幹」並重複強調，事件傳出後引發當局不滿而被免職。
## 睇埋
*對習近平嘅爭議

## 參考
爸爸去哪兒 (搞清楚)

**爸爸去哪兒**可以係：
## 節目
* 爸爸去哪兒 (電視節目)，由湖南衛視推出嘅一檔親子互動真人騷節目。
## 電影
* 爸爸去哪兒 (電影)，由湖南衛視、天娛傳媒製作，光線傳媒於2014年發行嘅電影。
## 遊戲
* 爸爸去哪兒 (遊戲)，由湖南衛視開發，成都藍飛互娛科技有限公司喺2013年發行嘅一款手機遊戲。
## 圖書
* 爸爸去哪兒 (圖書)，由湖南衛視授權，湖南文藝出版社於2014年出版嘅《爸爸去哪兒》第一季同名圖書。
## 動畫
* 爸爸去哪兒 (動畫片)，由金鷹卡通衛視喺2014年出品嘅《爸爸去哪兒》第一季同名動畫片。
第2屆中華民國總統選舉

**第2屆中華民國總統選舉**響1954年3月22號舉行。

呢次選舉係中華民國第二次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北中山堂到進行。副總統選舉雖然同一時間搞，但係就同總統選舉分開計票，而且亦唔係同總統同一張名單選嘅選舉制度。

呢次選舉係差額選舉，而且係要首輪投票一定要攞到過半數以上先會贏出。

經過兩輪投票之後，第一組嘅中國國民黨總統候選人蔣中正以一千五百零七票擊敗只係攞到四十八票嘅中國民主社會黨嘅徐傅霖，連任第二任中華民國總統。另外，時任行政院長陳誠就贏出第二任中華民國副總統。

## 攷

02
類:1954年選舉
第3屆中華民國總統選舉

**第3屆中華民國總統選舉**響1960年3月21號舉行，而副總統選舉就響3月22號舉行。

呢次選舉係中華民國第三次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北中山堂到進行。副總統選舉同總統選舉分開計票，而且亦唔係同總統同一張名單選嘅選舉制度。

選舉結果，蔣中正成功連任第三任總統，陳誠就第二次成功連任副總統。

## 攷

03
類:1960年選舉
爸爸去哪兒 (第五季)

，係中國大陸芒果TV喺2017年第四季度推出嘅一檔親子互動真人騷節目。節目版權引進自韓國MBC電視台，概念參考自MBC節目《爸爸 你去哪兒》，係該系列節目嘅第五季，由製作人周山同佢團隊製作。節目喺2017年8月開始錄製，2017年9月7號中午12點播出「先導篇」，2017年9月14號開始逢星期四中午12點上線播出，首播平台係芒果TV同優酷網。海外方面，馬來西亞嘅Astro全佳HD喺2017年9月9號開始逢星期六夜晚9點一齊播出。

## 製作
第五季嘅製作人重係周山同佢團隊，並由衛視版《爸爸去哪兒》第三季嘅製作人單丹霞做製作顧問。同第四季相比，呢季喺節目內容上做咗一定嘅調整，參加節目嘅固定阿爸同細路由六組調整做五組，組成形式都由原來嘅「3+3」調整做「4+1」，即四位阿爸攜帶自己嘅親生細路，外加一位實習阿爸攜帶素人萌娃嘅形式。而喺主持人方面，呢季除繼續由李銳做代理村長之外，重邀請到參加過《爸爸去哪兒》第三季嘅鄒明軒做村長助理。

## 宣傳
呢季節目開播前夕，咁啱湖南廣播電視台向中共湖南省委公布2017年巡視整改情況。整改情況通報入面話，湖南衛視《爸爸去哪兒》為吸引觀眾眼球，又過度消費明星子女嘅嫌疑，對青少年健康成長冇好處。湖南廣播電視台按照廣電總局要求，取消咗湖南衛視《爸爸去哪兒》節目2017年播出計劃。但係呢個消息就被微博娛樂營銷號同電子媒體錯誤解讀做呢季節目就嚟停播。事實上，通報入面所指嘅節目係衛視版《爸爸去哪兒》，而《爸爸去哪兒》自2016年3月廣電總局出台「限童令」之後就已轉型做芒果TV網綜，所謂嘅「停播」剩係唔再喺湖南衛視上星播出而已，並唔會影響到呢季節目嘅播出計劃。喺呢段時期，呢季《爸爸去哪兒》第二站嘅節目都係正常錄製緊。但係自「停播門」事件發生後，節目組同芒果TV方面並冇對呢次做任何回應，《爸爸去哪兒》節目官方微博都暫停更新，直到開播前一日先恢復。

## 參加人物
第五季參演嘅五位成年人分別係嚟自演藝界嘅陳小春、杜江、劉畊宏、吳尊同鄧倫（實習）。細路部分就有三男三女。

## 主題曲
呢季節目嘅主題曲重係由參加節目嘅五位爸爸同細路一齊演唱，首歌嘅音頻喺2017年9月8號全網同步上線。同往季節目唔同嘅係，喺呢季節目入面，節目組除咗對主題曲進行重新編曲之外，歌詞部分較以往都有較大改動。除每節主歌嘅前兩句，每節副歌嘅第一句「老爸，老爸，我們去哪裡呀」同第五、六節副歌係原版歌詞外，其他部分都進行重新填詞。

## 節目內容同路線
時間都係2017年，實際內容以嗰日播出做準，詳情來源喺節目每集內容。

## 宣傳活動

## 注釋

## 參考

## 出面網頁
* 
* 《爸爸去哪兒第五季》芒果TV官方頻道
第1屆中華民國總統選舉

**第1屆中華民國總統選舉**響1948年4月20號舉行。

呢次選舉係中華民國首次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉。呢次選舉係第一屆國民大會第一次會議嘅一部分，響南京市國民大會堂到進行。副總統選舉雖然同一時間搞，但係就同總統選舉分開計票，而且亦唔係同總統同一張名單選嘅選舉制度。

呢次選舉係差額選舉，而且係要首輪投票一定要攞到過半數以上先會贏出。

1949年1月21號，做唔夠一年嘅蔣中正因為中國內戰因素被迫宣佈「下野」，依憲法第49條由副總統李宗仁代行總統職權。但係到1950年3月1號，蔣中正以李宗仁無法施行總統職權為理由「復行視事」，響臺北市介壽館正式復任總統職務。

呢次選舉係國民政府行憲嘅重要步驟之一。因為國共內戰同中國共產黨政權響北京成立等因素，呢次選舉係中華民國到而家唯一一次響台海兩岸同時舉行過嘅總統大選。

## 攷

01
類:中國選舉
類:1948年選舉
第7屆中華民國總統選舉

**第7屆中華民國總統選舉**響1984年3月21號舉行，而副總統選舉就響3月22號舉行，呢次選舉亦係最後一次響戒嚴時期舉行嘅選舉。

呢次選舉係中華民國第七次依照憲法舉行，選舉方式係由具有民意基礎嘅國民大會（下面簡稱做國大代表）進行投票嘅間接選舉，響台北市陽明山中山樓到進行。副總統選舉同總統選舉分開計票，而且亦唔係同總統同一張名單選嘅選舉制度。

選舉結果，蔣經國成功連任總統，台灣省主席李登輝就成功贏出副總統。

## 攷

07
類:1984年選舉
蒸餾水

**蒸餾水**係經過蒸餾處理嘅水，清走徂水入面絕大部份嘅雜質，可以直接飲用，不過就缺少咗一般食水有嘅微量礦物質。

## 睇埋
*礦泉水
第9屆中華民國總統選舉

**第9屆中華民國總統選舉**響1996年3月23號舉行。

呢次選舉係中華民國第一次直接選舉，亦係動員戡亂時期結束之後第一次總統、副總統選舉，繼1993年新加坡總統選舉之後，漢族地區第二個、兩岸四地第一個以直接選舉方式產生嘅國家元首。呢屆選舉一共有四組候選人參選，雖然執政嘅中國國民黨面臨部分黨員出走參選，但係響當時發生嘅台海飛彈危機推波助瀾之下，最終投票率係76.04%，由中國國民黨提名嘅李登輝、連戰贏出，響同年5月20號響台北市總統府就職做中華民國第九任正、副總統。
## 結果
選前，反對李登輝勢力嘅人期望林洋港同陳履安可以合組團隊去選總統，點知陳履安唔濟，搵咗王清峰做副總統人選，林洋港就搵埋都係反李路線嘅郝柏村做競選拍擋。而大陸方面，為求影響台灣大選嘅選情，大陸軍方喺選舉前一排試射飛彈，想威嚇台灣，但係結果弄巧反拙，大陸嘅行為反而令台灣民意轉投李登輝，最終李登輝以過半數得票當選中華民國第一次嘅直選總統。李登輝同連戰哋喺大部分縣市都領先，唯獨喺南投縣（林洋港鄉下）落後，得票第二高嘅彭明敏同謝長廷就冇喺任何一個縣市領先。

## 攷

09
類:1996年選舉
香港外語電影資料網

，亦作（），係一個於2012年設置喺加拿大，提供查詢20世紀（1900年–1999年）喺香港上映或電視播放嘅外語電影（所有非華語電影）嘅網絡資料庫，但1999年之後嘅電影亦有錄入，比如《》。內容包括電影喺香港嘅中文譯名，熱門明星同埋主要導演嘅中文譯名，電影喺香港上映嘅最早年份，熱門電影嘅廣告等。此外，網站重收錄咗好大一部份早期香港製作嘅外國電影海報。

## 參考

## 出面網頁
*
蝴蝶雙刀

**蝴蝶雙刀**（粵拼：Wu4 dip6 soeng1 dou1），又有嗌做**雙叉刀**，係雙刀嘅一種。佢成把刀嘅大約有一隻前臂咁長，可以收埋喺衫袖或者靴入面；佢刃寬厚，有利於格擋同埋反手刀；佢重會喺刀尖前面幾寸開刃，好容易垂直咁插入人體度。呢種兵器主要係中國南方人用嘅，但係北方都有用過。而喺好似係詠春或者洪拳呢啲廣東嘅南拳門派入面，好常會見到呢種刀。

## 睇埋
* 廣東南拳
* 葉問

## 攷
樂居大馬路

**樂居大馬路**（）係澳門路環一條主要馬路，係石排灣公屋群出入其中一條路，呢條路由蝴蝶谷大馬路開始一路去到石排灣馬路為止。

## 背景
2013年3月13號，民政總署管理委員會響會議到決定將路環新起好嘅公共街道改名，其中將由蝴蝶谷大馬路開始到石排灣圓形地嘅公共街道改名做**樂居大馬路**。

## 發展
隨着石排灣公屋居民陸續入伙，而家石排灣公屋群主要有兩個出入口連接石排灣馬路，分別係石排灣圓形地同安順大廈。考慮到公屋住戶陸續遷入，為照顧居民出行同交通需要，土地工務運輸局響2013年8月啟動延長樂居大馬路工程，為公屋群增加第三個出入口，新路段全長八十米，由樂居大馬路通去石排灣方向主要增設兩條行車綫，由石排灣馬路通去樂居大馬路方向增設一條行車綫，為進出石排灣居民提供多一條路揀。有關建造工程已經完工同驗收，響2014年1月9號（禮拜四）朝早十點通車，工程除咗鋪設行車綫同行人路之外，重包括鋪設雨水同污水下水道管網、增設交通標號同街道綠化等。

## 交通
### 巴士
#### 去路環方向嘅巴士站
*樂居大馬路/居雅大廈
:靠站巴士有：

#### 去氹仔方向嘅巴士站
*樂居大馬路/樂群樓
:靠站巴士有：

## 攷

類:澳門街道
乾祐三年

**乾祐三年**可以係：

* 後漢隱帝劉承祐乾祐三年，大概對應950年；
* 西夏仁宗李仁孝乾祐三年，大概對應1172年

## 睇埋
* 乾祐